Albanci zasuli kamenicama Tadićev auto (FOTO)\n► Albanci zasuli kamenicama Tadićev auto (FOTO)\n06.01.2012 | 13:22h ► 22:47h Priština/Dečani\nAktivisti pokreta Samoopredeljenje zasuli su večeras u centru Dečana kamenicama konvoj vozila u kojem je bio predsednik Srbije Boris Tadić.\nPrilikom prolaska kroz centar Dečana, aktivisti Samoopredeljenja gađali su kamenicama automobile u koloni koja se kretala ka manastiru i jednim kamenom pogodili predsednikov automobil, javio je Tanjugu. Više kamenica je pogodilo vozila iz pratnje Tadića, koji je večeras stigao u manastir Visoki Dečani gde će provesti Badnje veče i Božić.\nPolicija je kasno večeras saopštila da je privela dvojicu pripadnika pokreta Samoopredeljenje zbog pokušaja da u Dečanima zaustave konvoj u kojem se nalazio Tadić.\nRegionalni portparol Kosovske policije Zećir Keljmendi rekao je da su oni saslušani u policiji, pa pušteni na slobodu.\nPovodom današnje posete Tadića manastiru, pristalice pokreta Samoopredeljenje protestovale su u centru Dečana, a potom i u Peći, ali Euleks, Kfor i kosovska policija nisu dozvolili veće ekscese.\nKosovska policija večeras je potisnula demonstrante iz centra Dečana i ulica koje vode ka manastiru kako bi oslobodila prolaz koloni automobila u kojoj je predsednik Srbije.\nU Dečanima i oko manastira razmeštane su jake snage specijalnih jedinica kosovske policije.\nPokušali da spreče dolazak Tadića\nPristalice pokreta Samoopredeljenje blokirali su u toku dana više putnih pravaca na Kosovu u nameri da spreče dolazak predsednika Srbije a policija je uhapsila osmoricu aktivista koji su posle saslušanja pušteni.\nViše od stotinu ljudi se predveče okupilo na trotoarima pored puta koji vodi ka manastiru. Oni su u jednom trenutku preprečili put na šta je reagovala kosovska policija.\nPolicajci u punoj opremi uz pomoć biber spreja uspeli su da demonstrante vrate na trotoare i oslobode prolaz vozilima našta je grupa aktivista Samoopredeljenja reagovala bacanjem kamenica na čuvare reda.\nSituacija se nakon nekoliko minuta smirila, ali su aktivisti Samoopredeljana i dalje u značajnom broju okupljeni na deonici puta kojom je trebalo da prođe predsednik Tadić.\nKako prenose agencije, Tadić je večeras oko 18.30 stigao u manastir Visoki Dečani, gde će sa bratstvom i vernicima provesti Badnje veče i Božić.\nPredsednika Tadića dočekali su vladika raško-prizrenski Teodosije i iguman manastira arhimandrit Sava Janjić, nakon čega se predsednik poklonio moštima svetog Stefana Dečanskog, srednjovekovnog srpskog monarha pod čijim je ktitorstvom manastir građen između 1327. i 1335.godine. Bratstvo manastira, koje trenutno čini dvadeset i pet monaha i iskušenika, upriličilo je potom prijem za predsednika Tadića.\nTražili skidanje beogradskih tablica\nAlbanci su još danas oko 12.30 blokirali put u centru Dečana, ka manastiru Visoki Dečani, pa je autobus sa vernicima i raseljenim licima, koji su jutros posetili manastir i krenuli u Ðakovicu, morao da se vrati u manastir.\nSa njima je vladika Teodosije, a pripadnici Samoopredeljenja, sa albanskim zastavama i parolama u znak protivljena dolaska Srba u manastir na Božić, stoje centru Dečana.\nVođa puta Ðokica Stanojević izjavio je ranije danas da su Albanci od njih tražili da sa Lastinog autobusa skinu beogradske tablice, i da ih nisu pustili da prođu ni kada su to učinili.\nPortparol Kosovske policije u Peći Zećir Keljmendi je za prištinske medije rekao da se u centru Dečana danas oko podneva okupilo više od 500 građana koji protestuju zbog dolaska predsednika Tadića, dodajući da protest nije najavljen odnosno da policija nije dala dozvolu za njegovo održavanje.\n"Naš zadatak je da ne dozvolimo remećenje javnog reda i mira u opštinama regiona Peči, dok će o bezbednosti predsednika Tadića i drugih članova delegacije koja dolazi sa njim u Dečane brinuti pripadnici Kfora i Euleksa", izjavio je Keljmendi.\nPrivođenje aktivista Samoopredeljenja\nPortparol Samoopredeljenja Erzen Vranići rekao je da su aktivisti blokirali put Merdare-Priština kako bi sprečili dolazak predesdnika Srbije Borisa Tadića i ambasadora i da ih je potom uhapsila policija.\nDardan Mulićaj iz tog pokreta kaže da se vlast na Kosovu organizovala u službi predsednika Tadića. Prema njemu, u organizaciji protesta učestvuju na desetine pripadnika Samoopredeljenja koji na različitim lokacijama pokušavaju da blokiraju put Tadiću.\nKosovska policija tvrdi da je na putu Priština-Podujevo uhapšeno osmoro aktivista pokreta "Samoopredeljenje", koji su nameravali da spreče ulazak Tadića na Kosovo i Metohiju.\nPortparol kosovske policije Baki Kreljani rekao je da je policija na magistralnom putu Priština-Podujevo zaustavila jedan kombi u kome je bilo oko 30 starih automobilskih guma i da je uhapsila osam ljudi.\nAmbasadorima blokiran put\nAktivisti Samoopredeljenja sprečili su ambasadora Rusije Aleksandra Konuzina i Belorusije Vladimira Čuševa da dođu u manastir Visoki Dečani.\nAmbasadori su u pratnji vladike lipljanskog Jovana nameravali da na Badnji dan obiđu manastir Visoki Dečani ali su se zbog demonstracija uputili u Pećku patrijaršiju.\nPripreme u manastiru za Tadićev dolazak\nU manastiru Visoki Dečani su se od jutros obavljale pripreme za dolazak predsednika Tadića, koji će u tom manastiru provesti Badnje veče i Božić. Pripradnici međunarodnih misija preduzeli su sve mere predostrožnosti u cilju obezbeđivanja srpskog manastira.\nPripadnici Kfora, italijanski vojnici, koji inače obezbeđuju srpsku svetinju, u većem broju su pristuni na prilazima i oko manastira. U manastiru i oko njega su i pripadnici Euleks policije.\nJedan deo Euleks policijaca u uniformama obezbeđuje manastir spolja, dok u civilu obezbeđuju unutrašnjost manastirskog prostora.\nManastir Visoki Dečani nalazi se u Metohiji i danas je najveći i najbolje očuvani srednjovekovni manastir u Srbiji, poznat, pored ostalog, i po freskama iz 14. veka. Bratstvo manastira obavlja bogosluženja po tipiku Svete Gore Atoske, a pored moštiju Stefana Dečanskog, tu su pohranjene mošti još nekoliko svetaca.\nU Dečanima danas isključivo žive Albanci, a manastir, njegovo bratstvo i ekonomiju obezbeđuju pripadnici italijanskog kontingenta Kfora.


Ravnopravno u lancu vrednosti - Udruženje poslovnih žena Srbije\nCilj projekta „Ravnopravno u lancu vrednosti“ je da se motivišu velike kompanije da uključuju preduzetnice i ženske firme u lanac vrednosti ne zato što je to „društveno poželjno“ već zato što u tom eko sistemu svi uključeni akteri ostvaraju konkretne benefite dajući direktan doprinos održivoj ekonomiji. Svetska banka je u svom nedavno objavljenom izveštaju predstavila podatak da se ukupni društveni bruto proizvod povećava za celih 20 odsto ukoliko su oba pola jednako zastupljena u privredi. Principi održive ekonomije uvažavaju aktuelnu regulativu i u oblasti nabavki – to su procedure koje korporacije ne mogu i ne treba da zaobiđu. Zbog toga se integrisanje malih preduzeća, često nedovoljnih kapaciteta za uključivanje u lance vrednosti velikih kompanija, posmatra izvan standardnih procedura nabavki kao deo koncepta Responsible Business Conduct, koji je State Departmant nedavno promovisao, a koji se prevodi kao odgovorno poslovanje. Responsible Business Conduct je nasledio u kompanijama dobro poznati koncept društveno odgovornog poslovanja, a čija je suština u odgovornom vođenju posla koje doprinosi ne samo rastu same kompanije, već i svih aktera u nacionalnom privrednom eko -sistemu.\n„Za kompanije koje budu pružile najbolje primere za uključivanje u lance vrednosti, ustanovili smo specijalno priznanje pod nazivom „Rodno najsenzitivnija kompanija“, a u okviru najveće manifestacije za promociju ženskog preduzetništva u Srbiji „Cvet uspeha za ženu zmaja“.\nPriznanje će prvi put biti dodeljeno na svečanosti u oktobru sa tendencijom da se dodeljuje i svake sledeće godine“, izjavila je dr Sanja Popović Pantić, predsednica Udruženja poslovnih žena Srbije.


Casalunga Golf Resort (ITA Castenaso) - Booking.com\nHoteli u gradu: Castenaso 15 smeštajnih objekata\nCasalunga Golf Resort, Castenaso (ITA) - ponude\nVia Ca' Belfiore 8, 40055 Castenaso, Italija – Dobra lokacija - prikaži mapu\nPutnička fotografija destinacije Castenaso\nDobar 110 recenzija 7,3\nCasalunga Golf Resort toplo dočekuje Booking.com goste od 28. mar 2008.\nU kom periodu želite da boravite u objektu Casalunga Golf Resort?\nAerodrom Guljelmo Markoni - Bolonja 13,8 km\nAerodrom Firenca 79,7 km\nMeđunarodni aerodrom Parma 99 km\n4 razloga da izaberete objekat Casalunga Golf Resort\nSadržaji smeštajnog objekta: Casalunga Golf Resort\nKorisne informacije Objekat Casalunga Golf Resort je otvoren za posebne zahteve - dodajte zahtev u sledećem koraku.\nBankomat kartica Objekat Casalunga Golf Resort prihvata sledeće kartice i zadržava pravo da privremeno blokira iznos na kartici pre vašeg dolaska.\nMolimo vas da unapred obavestite smeštajni objekat Casalunga Golf Resort o očekivanom vremenu dolaska. Napomenu možete da napišete u polju za posebne zahteve prilikom rezervisanja. Osim toga, objekat možete direktno da kontaktirate pomoću kontakt podataka navedenih u potvrdi rezervacije.\nLokacija objekta Relais Villa Valfiore je ocenjena sa 8,6\nPrikaži recenzije iz grupe: Recenzije svih gostiju Porodice (13) Parovi (57) Grupe prijatelja (15) Individualni putnici (25) Poslovni putnici (37) Prikaži recenzije iz grupe: Sve ocene gostiju Izvanredan: 9+ (24) Dobar: 7 – 9 (51) Ok: 5 – 7 (18) Loš: 3 – 5 (13) Veoma loš: 1 – 3 (4)\n1 osoba trenutno traži smeštaj u gradu Castenaso\n» Hoteli u gradu Castenaso\nNajbolje na destinaciji: Castenaso Kliknite ovde za više objekata blizu popularnih znamenitosti na destinaciji: Castenaso\nUštedite do 50% u gradu Castenaso


Razvedravanje već od nedelje | VAmedia - info portal\n27/11/2015 27/11/2015 Нема коментара на Razvedravanje već od nedelje\nU Valjevu snega gotovo da nema dok su se valjevska sela i okolina poprilično zabelela. Meteorolozi najavljuju već od ponedeljka porast temperature pa i 15C u četvrtak.\nKIŠA, susnežica i oblačno vreme u petak se nastavljaju i šire sa juga ka severu. Samo na severu Vojvodini biće suvo u većem delu dana. Minimalne temperature biće oko jedan stepen ispod nule, a najviše dnevne neće prelaziti pet stepeni Celzijusovih. Meteorolozi, međutim, najavljuju znatno toplije vreme za iduću nedelju.\nU subotu će biti pretežno oblačno i hladno vreme sa kišom, susnežicom i vlažnim snegom koji prestaju tokom popodneva i večeri – kažu u “Meteosu”. – Maksimalna dnevna temperatura biće od jedan do četiri stepena. Od nedelje, vreme će biti pretežno suvo, uz postepeni porast dnevne temperature. Iduće sedmice očekuje nas pretežno sunčano i znatno toplije vreme, uz maksimalne dnevne temperature od osam do 15 stepeni, od utorka do subote.\nPorast temperature i prestanak padavina po najavi meteorologa očekuje se već od nedelje kada će maksimalna dnevna temperatura iznositi 7C. Po istim najavama do četvrtka će temperatura postepeno rasti kako bi 3.decembra već bilo 15C.


Podgorica: Pronađeno telo Darka Vujoševića\nIzvor: Radio Televizija Vojvodine, 24.Feb.2019, 17:25\nVujošević se domogao obale nakon >> Pročitaj celu vest na sajtu Radio Televizija Vojvodine << prevrtanja, ali se vratio u vodu, uprkos nevremenu, pokušavajući da pomogne Kumburovićima, pri čemu se udavio.\nTela žene i devojčice pronađena su ranije, dok se za telom njihovog supruga i oca još uvek traga.\nU potrazi učestvuju ronioci Regionalnog ronilačkog centra iz Bijele, pripadnici MUP-a, ali i meštani.\nRTS: Pronađeno telo Darka Vujoševića – pokušao da spase tročlanu porodicu iz Skadarskog jezera\nKurir: PRONAĐENO TELO DARKA VUJOŠEVIĆA U SKADARSKOM JEZERU: Udavio se u pokušaju da spasi porodicu iz ledene vode! Biće posthumno odlikovan za hrabrost!\nPronađeno tijelo Darka Vujoševića\nPODGORICA - Tijelo Podgoričanina Darka Vujoševića, koji se 3. februara utopio u Skadarskom jezeru dok je pokušavao da spasi tročlanu porodicu, pronađeno je danas, javila je Televizija Crne Gore.\nIzvor: Večernje novosti, 24.Feb.2019\nRonioci su izvukli iz jezera telo Podgoričanina Darka Vujoševića, koji je pre 20 dana stradao pokušavajući da spasi tročlanu porodicu Kumburović, nakon prevrtanja čamca TELO Podgoričanina Darka Vujoševića, koji je pre 20 dana stradao pokušavajući da spase tročlanu porodicu...


Produžetak roka za Prolećno izazivanje |\nProdužetak roka za Prolećno izazivanje\nNovosti, Novosti SIS, Vesti\nPre svega se nadamo da su svi članovi Vašeg odreda zdravi, da se pridržavaju mera bezbednosti i uspešno ispunjavaju svoje školske, profesionalne i druge obaveze.\nShodno vanrednom stanju koje je uvedeno u toku roka za prijavljivanje vodova za ovogodišnje Prolećno SDG izazivanje i donetim merama bezbednosti, obaveštavamo Vas da će Načelstvo Saveza izviđača Srbije odrediti dodatni rok za prijavljivanje za ovu aktivnost kada vanredno stanje prođe. Pratićemo situaciju i blagovremeno Vas obavestiti o dodatnom roku za prijavljivanje i daljim koracima koji se odnose na ovu aktivnost, kako bismo je i ove godine uspešno realizovali i time nastavili tradiciju umrežavanja naših odreda uz „zabavu sa svrhom”, odnosno savladavanje Programa na inovativan, zanimljiv i svrsishodan način.\nDo tada, čuvajte se i pratite profil Saveza izviđača Srbije na društvenim mrežava na kome možete pronaći puno zabavnih aktivnosti za svoje članove prilagođenih okolnostima u okviru programa „Izviđačka kućna zabava”!\nNačelstvo Saveza izviđača Srbije\nIzviđačka kućna zabava Uvek spremni, čak i za COVID-19\nWood badge u Sloveniji\nIzbori u Savezu izviđača Srbije 2021.\nUsvojeni novi akti SIS\nGlobal Youth Mobilization program finansiranja projekata\nČetvrti Zvezdanovi susreti\nVolontirajte u Francuskoj!


Sajber hronika, 09.11.2021, 10:30 AM\nEvropol je saopštio da je uhapšeno sedam osoba osumnjičenih da su bili saradnici velikog ransomware kartela i da su od početka 2019. godine pomogli u izvršenju više od 7.000 napada.\nOsumnjičeni su bili deo operacija REvil (Sodinokibi) i GandCrab Ransomware-as-a-Service (RaaS).\nVeruje se da iza REvil i GandCrab ransomwarea stoje isti ljudi. Oni su kod ransomwarea rentirali drugim sajber kriminalcima.\nGrupe koje su iznajmljivale ransomware odgovorne su za upade u kompanije, infekcije ransomwareom i ucenjivanje žrtava. Kada bi naplatile otkupninu profit su delile sa programerima REvil i GandCrab ransomwarea.\nEvropol kaže da su od 2019. godine sedmorica osumnjičenih izvršila napade u kojima su od žrtava zajedno tražili više od 200 miliona evra (230 miliona dolara).\nEvropol je rekao da od februara ove godine zajedno sa nadležnim agencijama i kompanijama za sajber bezbednost kao što su Bitdefender, KPN i McAfee, radi na hapšenju odgovornih za ove napade.\nU februaru, aprilu i oktobru u Južnoj Koreji uhapšena su tri saradnika REvila i GandCraba. U oktobru je u Poljskoj uhapšen jedan od saradnika kartela optužen za napad na kompaniju Kaseya ransomwareom REvil, a 4. novembra uhapšena su dva saradnika u Rumuniji (REvil), i još jedan u Kuvajtu (GandCrab).\nOdluka da se krene na operatere ransomwarea usledila je nakon što su napadi ransomwarea dostigli vrhunac ove godine, pošto su grupe izvele napade koji su imali ozbiljne posledice, kao što je napad na Colonial Pipeline, koji je na više dana zaustavio isporuku goriva na istočnoj obali SAD.\nBitdefender, koji je učestvovao u demontiranju GandCrab/REvil bande pod vođstvom Evropola, 16. septembra je objavio univerzalni dešifrator za žrtve REvila. Rumunska kompanija je takođe objavila besplatne alata za dešifrovanje za GandCrab, koji se mogu preuzeti sa portala NoMoreRansom projekta.\nOsmoro saradnika GangCraba privedeno je u Belorusiji u avgustu 2020, ali ova hapšenja nisu bila deo zajedničke istrage Evropola.\nGrupa GandCrab prvi put je oglasila svoj ransomware u januaru 2018. godine. Grupa je u početku rentirala ransomware drugim grupama sajber kriminalaca koje su koristile spam e-poštu sa zlonamernim prilozima da zaraze korisnike.\nGrupa je promenila svoje ciljeve početkom 2019. godine, kada je počela da radi sa malom grupom “filijala” na napadima na velike kompanije, nadajući se da će izvući više novca od kompanija nego od kućnih korisnika.\nKako je ovaj novi metod napada počeo da donosi veći profit, grupa je prekinula GandCrab operaciju u maju 2019. i objavila rebrendiranu i poboljšanu verziju svog ransomwarea mesec dana kasnije, u junu 2020.\nPoznat kao REvil ili Sodinokibi, ovaj novi RaaS je radio samo sa filijalama koje su bile spremne da napadnu veće kompanije. Tokom godina, REvil RaaS i njegove filijale su bili povezani sa nekim velikim napadima na kompanije kao što su Apple, Acer, Telecom Argentina i mnoge druge.\nPrema izveštaju IBM-a objavljenom u februaru 2021., REvil je zaradio oko 123 miliona dolara samo u 2020. godini.\nMeđutim, napadima na servere JBS Foods i Kaseya, u maju i julu ove godine, grupa je prešla granicu posle čega je američka vlada bila rešena da preduzme odlučne mere. Napad na JBS Foods izazvao je velike poremećaje u snabdevanju mesom širom SAD, dok je napad na Kaseya servere doveo do problema u radu više od 1.500 kompanija širom sveta.\nGrupa je nestala nedelju dana kasnije, bez ikakvog objašnjenja, a vođa grupe, koji je bio poznat pod imenom Unknown, naizgled je nestao sa hakerskih foruma.\nNeki od programera REvila pokušali su da reanimiraju operaciju u septembru, ali su prekinuli nakon mesec dana, pošto je misteriozno preuzeta njihova infrastruktura.\nIzveštaji Rojtersa i Vašington Posta su kasnije otkrili da su do jula serveri grupe već bili hakovani i backdoorovani, kao i da je to uradila policija koja je grupu držala na oku.\nKada se grupa vratila u septembru, američka Sajber komanda je hakovala njene servere. Ovaj potez je uplašio REvil bandu i naterao je na konačno povlačenje.


COVID-19: Oksford/AstraZeneca vakcina je „odlična“ i „nema razloga da je ne koristite“, kaže SZO - Kako Narod Kaže\nautor KnK 13.03.2021, 12:35 1k Pregleda\nSZO je objavila da “nije utvrđena uzročno-posledična veza između vakcine i prijavljenih zdravstvenih problema”.\nVakcina Oksford / AstraZeneca protiv virusa COVID-19 je “odlična vakcina” i nema “razloga da se ne koristi”, rekao je ekspert Svetske zdravstvene organizacije (WHO).\nNaučnici proveravaju vakcinu nakon što su neke zemlje zaustavile distribuciju usled malog broja izveštaja o krvnim ugrušcima.\nMeđutim, portparol Margaret Haris rekla je na brifingu u Ženevi da “nije utvrđena uzročno-posledična veza” između vakcine i prijavljenih zdravstvenih problema, nazivajući zastoj u upotrebi “merom predostrožnosti”.\n„Veoma je važno razumeti da bi trebalo da nastavimo da koristimo vakcinu AstraZeneca“, rekla je.\n„Sve što proveravamo je ono što uvek proveravamo: svaki sigurnosni signal mora biti istražen.Veoma je važno da čujemo sigurnosne signale, jer ako ne bismo čuli takve signale, to bi značilo da nema dovoljno nadzora i budnosti“, rekla je.\nDanska, Norveška, Island, Bugarska i sada Tajland rekli su da privremeno zaustavljaju sve vakcinacije vakcinom Oksford / AstraZenece da bi istražili izveštaje o krvnim ugrušcima među ljudima koji su primili vakcinu.\nItalija je takođe sledila Austriju, Estoniju, Letoniju, Luksemburg i Litvaniju u zabrani vakcina jedne određene serije od milion vakcina Oksford / AstraZeneca, koja je poslata u 17 zemalja, nakon izveštaja o smrti.\nMeđutim, zvaničnici u Nemačkoj i Francuskoj rekli su da je vakcina bezbedna i da će se i dalje koristiti.\nAstraZeneca – kompanija koja je vakcinu proizvela sa Univerzitetom Oksford – insistirala je da nema dokaza o povećanom riziku od plućne embolije ili duboke venske tromboze.\nKompanija za lekove je u izjavi rekla da je pojava u stvari “znatno niža” kod onih koji su vakcinisani nego što bi se očekivalo među opštom populacijom.\nBritanska regulatorna agencija za lekove i zdravstvene proizvode (MHRA) rekla je da ne postoje dokazi koji sugerišu da vakcina izaziva probleme sa krvnim ugrušcima i da bi ljudi i dalje trebalo da dobijaju vakcinu protiv koronavirusa kada ih pozovu da to učine.\nEvropska agencija za lekove (EMA) takođe je podržala bezbednost vakcine i rekla da postoji samo 30 prijava krvnih ugrušaka među blizu pet miliona ljudi kojima je data vakcina širom Evrope.\nU izjavi se navodi: “Koristi od vakcine i dalje prevladavaju rizike i vakcina se može i dalje primenjivati dok istraga slučajeva tromboembolijskih događaja traje.”\nRanije ove nedelje, EMA je izvestila da je jednoj osobi u Austriji dijagnostikovan krvni ugrušak i umrla je 10 dana nakon vakcinacije, ali je naglasila da “trenutno nema indikacija da je vakcinacija prouzrokovala ove tegobe”.\nDruga osoba je primljena u bolnicu sa plućnom embolijom (začepljenjem arterija u plućima) nakon vakcinacije.\nProfesor Anthoni Harnden, zamenik predsednika Zajedničkog odbora za vakcinaciju i imunizaciju, rekao je: „Bezbednost vakcina je od presudne važnosti.”\n„Javnost treba da ima poverenja da su sve vakcine koje se koriste u programu vakcinacije u Velikoj Britaniji sigurne i visoko efikasne u sprečavanju teške bolesti, uključujući sprečavanje krvnih ugrušaka izazvanih COVID-om.“ prenosi SKY News.\nPrethodni članak ŠOKANTNA ODLUKA IZ BRISELA: Kovid pasoši će važiti samo za vakcine odobrene u Evropskoj uniji?!\nSledeći članak Ceo svet se okrenuo protiv njega, ali Asad je opstao, a sada ga svi žele kao partnera\nTOP PRIČA IZ KRAGUJEVCA: Prvo vakcina pa – vola na ražnju (FOTO)\nKazahstan rame uz rame sa najvećim proizvođačima vakcine protiv koronavirusa: QazCovid-in lagano se transportuje i skladišti\nCeo svet se okrenuo protiv njega, ali Asad je opstao, a sada ga svi žele kao partnera


Uskoro puštanje u probni rad bloka B1 termoelektrane „Kostolac“ | Energetski portal Srbije\nUskoro puštanje u probni rad bloka B1 termoelektrane „Kostolac“\nKrajem prošle nedelje delegacija kineske kompanije „China Machinery Engineering Corporation“ (CMEC) posetila je termoelektranu „Kostolac“.\nPredsednik kompanije CMEC gospodin Džang Čun istakao je da je veoma zadovoljan što je prva faza revitalizacije ove elektrane završena, ali i potpisivanjem ugovora za drugu fazu, odnosno za izgradnju novog bloka termoelektrane „Kostolac“.\nZamenik direktora kompanije CMEC gospođa Vang Hun izjavila je da je modernizacija ovog postrojenja strateški projekat ove kompanije, kao i da predstavlja njihov prvi angažman u Srbiji. Takođe je istakla i dobru saradnju sa JP „Elektroprivreda Srbije“ i PD „TE-KO Kostolac“, ali i drugim relevantnim institucijama.\nDirektor PD „TE-KO Kostolac“ gospodin Dragan Jovanović rekao je da će blok B1 nakon revitalizacije prvi put raditi punom snagom koja iznosi 350MW. On je dodao i da će ovaj blok doprineti stabilnosti elektroenergetskog sistema Srbije, a da je njegova revitalizacija imala za cilj produženje njegovog životnog veka za oko 20 godina, poboljšanje energetske efikasnosti i obezbeđenje svih parametara zaštite životne sredine.\nBlok B1 termoelektrane „Kostolac“ biće pušten u probni rad krajem decembra 2014. godine.


Niška televizija » Predstavljen film „Apostoli dobra“ (VIDEO)\nObjavljeno 21.04.2015. 16:09\nU niškom Media centru danas je prikazan dokumentarni film „Apostoli dobra“, autora Maje Leđenac, o dvojici sveštenika, pravoslavnom i katoličkom, koji su tokom rata u SFRJ spasavali komšije druge nacionalnosti.\nGlavni junaci dokumentarnog filma“ Apostoli dobra “ su sveštenici Milorad Golijan i fra Marko Gelo, koji su se 90-ih godina suprotstavili tadašnjim normama i pomagali ljudima nezavisno od njihove etničke pripadnosti i ivere. Golijan je spasao islamske sveštenike, a fra Marko Gelo vrednosti srpske pravoslavne crkve, uprkos osudi svojih sunarodnika.\nCilj filma je da, između ostalog podseti na prave vrednosti i na izvorne ciljeve vere, kažu autori\nFilm „Apostoli dobra“ deo je serijala dokumentarnih filmova „Živeti zajedno“ o pomirenju i obnovi međuetničkog poverenja u Srbiji i Bosni i Hercegovini. Rađen je u produkciji Nezavisnog društva novinara Vojvodine i Udruženja BH novinari i koprodukciji Radio-televizije Vojvodine.


Pred Skupštinom još 79 zakonskih predloga : Nadlanu.com\nPred Skupštinom još 79 zakonskih predloga\nObjavljeno 5. sep 2013. / 14:52:02\nOstale zakonske predloge su uputili narodni poslanici, zaštitnik građana i Skupština Vojvodine.\nNajsvežiji zakon su izmene i dopune Zakona o pravnoj zaštiti industrijskog dizajna, koje je vlada u skupštinsku proceduru uputila 26. avgusta, dok najduže čekaju izmene i dopune Zakona o porezu na dodatu vrednost, predlog poslanika DSS Radojka Obradovića - od 14. juna 2012.\nVećina, odnosno 29 vladinih predloženih zakona tiču se potvrđivanja međunarodnih sporazuma. U proceduri je ukupno 28 predloga za izmene i dopune određenih zakona, 16 predloga zakona i pet predloga o potvrđivanju konvencija.\nZaštitnik građana uputio je tri predloga za izmenu zakona: Predlog zakona o izmenama i dopunama zakona o finansijskoj podršci porodicama sa decom, Predlog zakona o izmenama i dopunama Zakona o radu i Predlog zakona o izmenama i dopunama Zakona o vanparničnom postupku.\nU skupštini čeka i set pravosudnih zakona o javnom tužilaštvu, sudijama, uređenju sudova, zatim o javnim putevima, pomorskoj plovidbi, o privatnom obezbeđenju, o detektivskoj delatnosti...\nNa red za raspravu čeka i Predlog zakona o legalizaciji objekata, dopune Zakona o kulturi, Predlog zakona o posredovanju u prometu i zakupu nepokretnosti, izmene i dopune Zakona o zaštiti konkurencije. Od maja na red čeka i Predlog zakona o izmenama i dopunama Zakona o odgovornosti za kršenje ljudskih prava...\nUkupno 10 zakonskih predloga u skupštinsku proceduru upućeno je u 2012. godini. Među njima je i Predlog zakona o izmeni i dopuni Zakona o visokom obrazovanju, koji je 27. novembra prošle godine republičkom parlamentu uputila Skupština Autonomne Pokrajine Vojvodine.\nPoslanik Obradović uputio je 14. juna Predlog zakona o izmenama i dopunama Zakona o porezu na dodatu vrednost, a Vlada Srbije 24. decembra Predlog zakona o završnom računu budžeta Republike Srbije za 2011. godinu. U Skupštini Srbije, prema najavama, očekuje se do kraja vanrednog zasedanja, koje počinje prvog radnog dana oktobra, još jedna sednica.


Kostić: Spreman sam da pomognem SNS u sprovođenju nepopularnih mera\nMiodrag Kostić, predsednik MK Grupe, rekao je da je spreman da pomogne konkretnom državnom preduzeću da od neprofitabilnog postane profitabilno. Kostić je rekao i da već 13 godina nije član nijedne partije, ali da razmišlja da se učlani u SNS.\n"Dajte mi bilo koje državno preduzeće, neću da ga kupujem, nego da pomognem da postane profitabilno".\nNa pitanje moderatora upućeno ministru Dinkiću - koje preduzeće bi država ustupila Kostiću, on je uz osmeh naveo "14. oktobar" iz Kruševca ili "FAP" iz Priboja.\nKostić je rekao i da troškovi rada u ukupnim troškovima kompanija rastu i da to postaje neizdrživo za poslodavce.\nTakođe, ocenio je da je aktuelna Vlada izgleda spremna da kaže narodu da ako nastavimo ovim putem, Srbija nema budućnost, kao i da država nije socijalna ustanova.\n- Srbija bi mogla da bude bogatija od Švajcarske, ukoliko bi iskoristila svoje potencijale u poljoprivredi i rudnom bogatstvu - izjavio je Kostić.\nNaša zemlja bi u relativno kratkom vremenskom roku, mogla da navodnjava 500.000 hektara, umesto sadašnjih 50.000, rekao je Kostić, na konferenciji “Srbija se okreće ekonomiji-odgovorno zajedno do izlaska iz krize”, u beogradskom hotelu Hajat.\nOn je napomenuo da Srbija trenutno koristi 0,07 potencijala Dunava, a stepen iskorišćenja te reke mogao bi biti 0,72 odsto. Kostić, koji je i predsednik MK grupe, podsetio je da Srbija ima 4,5 miliona hektara obradivog zemljišta i ukoliko bi navodnjavala 450.000 hektara, to bi značilo dodatni godišnji prihod od 1,2 miliajarde dolara.\nKada je reč o rudnom bogatstvu, “Srbija ima dokazanih rezervi u vrednosti od 266 milijardi dolara, a koristi svega 3,7 milijardi dolara”, to znači da Srbija ima 263 milijarde dolara neiskorišćenog rudnog bogatsva, rekao je Kostić.\nOn je istakao da će Srpski poslovni klub “Privrednik” i druge asocijacije privrednika, pružiti vladi punu podršku u sprovođenju bolnih, ali neophodnih reformi.\nKostić je iskazao spremnost da preuzme neka od preduzeća koja su trenutno neprofitabilna, da ih dovede do profitabilnosti, istakavši da ne misli na privatizaciju, nego na upravljanje njima.


Obraćanje predsjednice Udruženja bibliotekara Crne Gore Jasmine Bajo povodom Dana bibliotekara Crne Gore\nBiblioteke su, najbolje to znamo, važan činilac društvenog života i stubovi kulture jednog društva, što se i pokazalo u ovim teškim i kriznim vremenima, kada je postalo jasno da kultura i knjiga nisu samo izraz i stvar elitizma, već nasušna duhovna potreba, gotovo neophodna za očuvanje mentalnog zdravlja pojedinca.\nDužnost i obaveza nas bibliotekara bila je da nakon prestanka uobičajenog rada sa korisnicima nastojimo da nađemo moduse za nastavak komunikacije s njima. Svjedoci smo različitih pozitivnih primjera organizacije rada biblioteka u ovim kriznim vremenima, koji su svojim korisnicima predložili različite kvalitetne usluge prelazeći na virtuelni način komunikacije sa svojim članovima i javnošću, koristeći digitalne medije, društvene mreže, onlajn platforme. Uspostavljajući digitalnu vezu sa korisnicima, bibliotekari su uspješno odgovorili na iznenadne izazove vremena, pokazujući svoju imaginativnost, viziju, kreativnost...\nStoga nastavimo našu misiju i u doba tranzicije, ekonomske i zdravstvene krize, očuvajmo dostojanstvo profesije i ostanimo nezaobilazno utočište i podrška onima koji su u stalnoj i neiscrpnoj potrazi za znanjem, kulturom, obrazovanjem, naukom, kreativnošću i umjetnošću. Niko se osim nas neće boriti za nas i za bolju poziciju naše struke u društvu! Zato pokažimo korisnicima da smo tu za njih i da smo zajedno u svemu ovome!\nŽeleći Vam mnogo produktivne inspiracije, uspjeha i novih kreativnih izazova u godini koja je pred nama, čestitam vam Dan bibliotekara Crne Gore!


source.ba | Erdogan: Truska će odgovoriti na bilo kakav napad\nErdogan: Truska će odgovoriti na bilo kakav napad\nAnkara će bez bilo čije dozvole reagovati ukoliko militanti Narodne zaštitne jedinice izvrše bilo kakav napad u Turskoj, izjavio je turski predsjednik Redžep Tajip Erdogan tokom sastanka sa predsjednikom SAD Donaldom Trumpom.\nZapadne sile pokrenule zračne napade u Siriji\nAmerička avijacija ubila pet militanata u Somaliji\nErdogan obavio molitvu u Aja Sofiji\nTurske vojska ubila 11 kurdskih militanata u provinciji Hatay\nErdogan je u kasnijem obraćanju medijima u turskoj Ambasadi napomenuo da je Ankara zabrinuta zbog prisustva militanata koje u Turskoj smatraju dijelom Radničke partije Kurdistana, protiv koje se Turska bori decenijama.\n"Jasno smo im dali do znanja da ukoliko se desi bilo kakav napad militanata, Turska će reagovati bez bilo čije dozvole", upozorio je Erdogan.\nTurski predsjednik je rekao da je Vašington odlučio da u operaciju oslobađanja sirijskog grada Raka uključi kurdske militante i da stoga Ankara ne može učestvovati u toj operaciji.\n"Ovaj datum je najznačajniji u odbrani, ne samo Ilidže, već i cijele BiH. Naši heroji nisu uzalud dali svoje živote kako bi mi danas živjeli slobodni"\nLetjelica se približila kraljevskoj palači u Rijadu, osiguranje otvorilo vatru\nRumuniju poharala epidemija ospica, od 46 umrlih većina su nevakcinisana djeca


Članarina za PKS najniža moguća - PKS-RPK Novi Sad\nReformisana Privredna komora Srbije će od iduće godine početi da funkcioniše u punom kapacitetu, a obavezna članarina biće smanjena na najniži mogući nivo, izjavio je 29. novembra 2016. godine predsednik PKS Marko Čadež.\nObavezna članarina će, kako je ranije najavljeno, biti od četiri do 20 puta niža, a oko tri četvrtine preduzeća biće oslobođeno plaćanja. Čadež je na današnjoj zajedničkoj sednici novih odbora za bankarstvo i osiguranje objasnio da je stari obračun članarine bio neodrživ, da su najveće banke, plaćajući na više mesta republičkoj i regionalnim komorama, na ime komorskog doprinosa godišnje izdvajale i do 200.000 evra.\n„Maksimalna komorska članarina za banke (koje inače spadaju u kategoriju članica sa najvećim poslovnim prihodom) ubuduće će biti oko 1.500 evra mesečno, što je i do 11 puta manje nego sada“, naveo je Čadež.\nPrema njegovim rečima, prosečna članarina osiguravajućih kuća i banaka biće po novom obračunu između četiri i šest puta manja. Čadež je objasnio da će u okviru jedinstvenog komorskog sistema – jedistvene PKS funkcionisati svi 16 regionalnih privrednih komora.\nOn je rekao da su novi odbori za bankarstvo i osiguranje formirani u postupku usaglašavanja organizacije PKS sa novim Zakonom o privrednim komorama i Statutom PKS.\nČadež je podsetio da je PKS po novom zakonu dužna da da mišljenje prlikom donošenja zakona i drugih propisa, ali i da ih prethodno usaglasi sa svojim članicama.\n„PKS, kao asocijacija koja okuplja i zastupa celu privredu, kompanije iz realnog ili finansijskog sektora, najbolje je mesto za sinergiju aktivnosti i dijalog kompanija iz svih poslovnih segmenata“, naveo je Čadež.\nTo uključuje, istakao je Čadež, identifikovanje potreba privrede za novim bankarskim proizvodima i uslugama osiguranja, promociju finansijskih usluga namenjenih poslovnoj zajednici, kao i udruženi nastup na zajedničkom poslu povećanja izvoza i osvajanja novih tržišta.\nProgram primene dualnog obrazovanja, na kojem radi ministarstvo, biće završen za pola godine. Šarčević: Menjaju se zakoni da bi…


SAD neće izručiti Šaćirbegovića\nMuhamed Šaćirbegović, Foto: Sarajevo-x.com\nBivši ministar vanjskih poslova BiH Muhamed Šaćirbegović (Šaćirbej), za kojeg se sumnja da je prisvojio državni novac, ne može biti izručen iz SAD u BiH, saopštio je danas Federalni žalbeni sud na Menhetnu.\nSud je u obrazloženju odbijanja izručenja naveo da protiv Šaćirbegovića u BiH nikad nije formalno podignuta optužnica pred nadležnim sudom.\nProtiv Šaćirbegovića je Kantonalno tužilaštvo u Sarajevu podiglo optužnicu 2001. godine, ali je, ocijenivši da je Šaćirbegović bio državni službenik, predalo slučaj 2004. godine Posebnom odjelu državnog Tužilaštva za organizovani kriminal i korupciju, koje protiv Šaćirbegovića nikad nije podiglo optužnicu nego je sve ostalo u fazi istrage.\nU izjavi koju je Šaćirbegović nakon odluke Federalnog žalbenog suda danas proslijedio medijima u BiH navodi se da je sud odredio i da mu se ukinu sve mjere ograničavanja slobode.\nŠarćirbegović je kazao da osjeća olakšanje nakon godina psihičkog i fizičkog pritiska, ali i povjerenje u američki pravosudni sistem, te naveo da će se nastaviti baviti politikom i promovisanjem pitanja koja su važna Amerikancima, Bosancima i Hercegovcima, kao i svima koji se vide kao građani svijeta.\nŠaćirbegović je bio uhapšen 25. marta 2003. godine u svojoj kući u Njujorku na osnovu međunarodnog naloga za hapšenje, izdatog u Bosni i Hercegovini, a zbog zloupotrebe položaja i nesavjesnog poslovanja, zbog čega je BiH oštećena za oko 2,5 miliona dolara.\nNeko vrijeme proveo je u pritvoru, a Okružni sud u Njujorku prije tri godine donio je odluku da SAD izruče Šaćirbegovića Bosni i Hercegovini.\nAmerički okružni sudija u Njujorku Barbara Džons (Barbara Johns) navela je tada u presudi da je bilo dovoljno dokaza za Šaćirbegovićevo izručenje i to na osnovu ugovora iz 1902. godine između Sjedinjenih Država i tadašnje Kraljevine Srbije, čija država nasljednica i Bosna i Hercegovina.\nŠAĆIRBEGOVIĆ ODBACUJE OPTUŽBE\nKomisija Ministarstva vanjskih poslova BiH je 2001. godine utvrdila nepravilnosti prilikom raspolaganja sredstvima u vrijeme Šaćirbegovićevog mandata.\nKomisija je tom prilikom ustanovila da je tokom 2000. godine Šaćirbegović podigao sa računa Misije pri UN-u i Generalnog konzulata BiH u Njujorku 610.000 dolara, od čega je validnom dokumentacijom opravdano svega 86.000 dolara.\nUtvrđeno je i da je Šaćirbegović sa računa Vlade BiH povukao 1,8 miliona dolara, a još uvijek je nepoznato gdje je i kako potrošio taj novac.\nKomisija je tada navela kako Muhamed Šaćirbegović tvrdi da je pismeno o svojim poslovima izvještavao tadašnjeg lidera SDA i bivšeg predsjednika Predsjedništva BiH Aliju Izetbegovića.\nŠaćirbegović je tvrdio kako je novcem Misije plaćao i delikatne poslove o kojima ne može govoriti ili podnositi dokumentaciju.\nU pismu upućenom Izetbegoviću, Šaćirbegović je svojevremeno naveo da je sredstva trošio, između ostalog, i na troškove advokatskog tima koji zastupa BiH pred Međunarodnim sudom pravde u Hagu u slučaju tužbe BiH protiv tadašnje SRJ za agresiju i genocid, za studiju istraživanja zločina u Srebrenici, za izdatke za kandidaturu Sarajeva za dobijanje organizacije igara dobre volje 2003. godine, za troškove sarajevskog hora na proslavi u Dejtonu itd.\nŠaćirbegović je još 2006. Ustavnom sudu BiH podnio zahtjev u kojem traži da se procijeni da li je istraga koja se protiv njega vodi u skladu sa Ustavom BiH i Evropskom konvencijom o ljudskim pravima. Također, Šaćirbegović je najavio i žalbu Evropskom sudu za ljudska prava.\nBivši bh. ambasador pri UN-u je u ranijim komentarima iznio kako je riječ o politički motivisanom postupku zbog njegovih odnosa sa Alijom Izetbegovićem.\nU intervjuu portalu Sarajevo-x.com u septembru prošle godine Šaćirbegović je optužio američku ambasadu u Sarajevu i one koji su predali 'Alžirsku grupu' Americi, da rade i na njegovom slučaju.


Tražite Veb filtriranje i izveštaje o aktivnostima u Windows roditeljskom nadzoru? - Pomoć za Windows\nTražite veb-filtriranje i izveštaje o aktivnostima u Windows roditeljskom nadzoru?\nNa ovoj straniciFilter programa Porodična bezbednostVeb-lokacija programa Windows Live Porodična bezbednost\nMožda ste primetili da u operativnom sistemu Windows 7 ograničenja veb-lokacije i izveštaji o aktivnostima nisu uključeni u roditeljski nadzor. I dalje možete da ograničite lokacije koje vaša deca posećuju i da vidite izveštaje o njihovim aktivnostima na mreži tako što ćete dodati dobavljača usluge u Windows roditeljskom nadzoru kao što je Windows Live Porodična bezbednost. Pomoću programa Porodična bezbednost možete da podesite veb-filtriranje i nadgledanje aktivnosti za decu.\nFilter programa Porodična bezbednost\nPorodična bezbednost nadgleda aktivnost dece na računaru i filtrira sadržaj koji oni vide na vebu. Taj program treba da se instalira i podesi na svakom računaru koji deca koriste. Da biste proverili da li je Filter programa Porodična bezbednost već instaliran na računaru, kliknite na dugme Start, u polju za pretragu otkucajte termin „Windows Live Porodična bezbednost“ i vidite da li će se pojaviti u rezultatima. Ako nije instaliran, možete besplatno da preuzmete i instalirate Windows Live Porodičnu bezbednost koja je deo programskog paketa Windows Essentials.\nU filteru programa Porodična bezbednost možete da odaberete koje Windows naloge želite da nadgledate.\nVeb-lokacija programa Windows Live Porodična bezbednost\nKada instalirate Filter programa Porodična bezbednost, možete da koristite veb-lokaciju programa Porodična bezbednost da biste uradili nešto od navedenog i još mnogo toga:\nPreuzmite detaljne izveštaje o aktivnostima. Pogledajte veb-lokacije koje je svako dete posetilo (ili pokušalo da poseti), koji programi su korišćeni i koliko su vremena proveli za računarom.\nPogledajte koje veb-lokacije su deca posetila ili pokušala da posete.\nOdaberite nivo veb-filtriranja za decu. Prilikom prvog podešavanja filtera programa Porodična bezbednost, nivo veb-filtriranja za decu automatski se podešava na osnovni. Možete ga promeniti na striktni ili prilagođeni i blokirati ili dozvoliti određene veb-stranice ili veb-lokacije.Umesto veb-lokacije sa neprikladnim sadržajem dete će videti veb-stranicu na kojoj može da traži dozvolu za prikaz veb-lokacije.\nViše informacija o programu Porodična bezbednost i svim programima koji čine Windows Essentials potražite na veb-lokaciji Windows Essentials. Možete i da posetite stranicu funkcije „Roditeljski nadzor“ da biste saznali više o Windows 7 roditeljskom nadzoru.


Briselska lektura za srpsku cenzuru - Evropska opservatorija za novinarstvo - EJO\nČinilo se da je vlast u Srbiji konačno mogla da odahne posle povremenih optužbi evropskih zvaničnika o navodnoj cenzuri medija, kada je evropski komesar Johanes Han pre nekoliko dana zatražio dokaze za takve tvrdnje. Međutim, Hanova portparolka Maja Kocijančič, „lektorisala” je naknadno svoga šefa, pojasnivši da sloboda medija „ostaje kritična tema” u Srbiji. I dodala, nastavivši da dalje tumači svog komesara Hana – dao tome nema pregovora.\nTako su, zapravo, vlasti u Beogradu odahnule tek nešto više od jednog dana. Priča o navodnoj cenzuri i neslobodi medija u Srbiji se nastavila posle nedavnih optužbi BIRN-a, kada se oglasio i izvršni direktor Reportera bez granica (RBG) Kristijan Mir. Šef organizacije koja je na svojoj najnovijoj listi medijskih sloboda Srbiju rangirala 13 mesta niže nego prethodne godine, izjavio je da cenzura u Srbiji „nije direktna, ni transparentna, ali je lako dokazivo da postoji”.\nU intervjuu za portal „Cenzolovka”, Mir je ocenio da je razvoj medijske situacije u Srbiji „tužan” i rekao da vlastima veoma negativan odnos prema slobodi medija, da guši kritičko, slobodno izveštavanje, a pritiscima na medije, koji su često finansijski, preko reklama, utiče i na uređivačku politiku.\nNa to je reagovao ministar kulture i informisanja Ivan Tasovac, poručujući da je Evropska komisija utvrdila znatno poboljšani pravni okvir u oblasti medija i da je Srbija postigla primetan napredak u oblasti informacionog društva i medija.„To je postignuto zahvaljujući donošenju seta medijskih zakona”, rekao je Tasovac i naveo da je Srbija u roku donela podzakonske akte koji su omogućili raspisivanje konkursa za projektno sufinansiranje medija.\nMir je rekao da su se tokom 2014. nezavisni mediji i novinari koji su kritički nastrojeni našli na udaru ozbiljnih pritisaka u nekoliko slučajeva.\n„Novinski tekstovi u kojima je kritikovana vlada bili su izbrisani sa interneta, a nezavisnim novinarima je prećeno ili je na njih izvršen pritisak”, istakao je Mir, dodavši da je „realan napredak” na polju slobode medija na Balkanu primetan jedino „možda u Hrvatskoj”.\nKomentarišući pad Srbije za 13 mesta na listi njegove organizacije, Mir je ocenio da je to tužno za zemlju koja je kandidat za članstvo u EU.Izvršni direktor Reportera bez granica objasnio je da su izveštaji o slobodi medija dokumentovani dokazima.\nPrema pisanju sajta „Cenzolovka”, Mir i RBG naveli su i tri „dokaza” o gušenju medijskih sloboda: „Snimci kojima je ismevan premijer uklonjeni su sa ’Jutjuba’, nekoliko veb-sajtova je palo nakon što su objavili optužbe da je doktorska disertacija ministra unutrašnjih poslova plagijat, prljava kampanja protiv novinarke Natalije Miletić, koja izveštava iz Berlina, zbog njenog kritičkog pitanja postavljenog na konferenciji premijera Vučića i kancelarke Angele Merkel”.\nPodsećanja radi, iste ili slične tvrdnje već su demantovane ranije, jer su bile sadržane i u izveštaju predstavnice OEBS-a za slobodu medija Dunje Mijatović, koja je letos takođe optužila srpske vlasti za cenzuru. List „Blic” je još ranije objasnio da vlast nema nikakve veze sa brisanjem jednog teksta sa njihovog sajta, što je po karakteru veoma slična optužba kao i ona da „cenzura nije direktna i transparentna”, ali postoji i lako je dokaziva. Na to se osvrnuo i Tasovac, rekavši da RBG i BIRN „više zanimaju ezoterična stanja u kojima su stvari nevidljive, netransparentne, ali lako dokazive”.\nMir je, takođe, objasnio da se izveštaji rade na osnovu jedinstvenog upitnika na koji odgovaraju novinari, advokati, profesori univerziteta i eksperti, ali da njihova imena nisu objavljena, jer „u nekim zemljama oni žele da ostanu anonimni”.\nTačno je da je upitnik RBG-a veoma dobar, ali na njegov rezultat veoma može uticati to – ko na njega odgovara. S obzirom na to da samo RBG zna ko su „eksperti” koji ocenjuju stanje medija u Srbiji, bilo bi zanimljivo znati da li ova organizacija ispituje i njihovo političko opredeljenje?\nPremijer Srbije Aleksandar Vučić izjavio je juče da se ne meša u pisanje i rad medija.„Šta hoćete, da budem cenzor i da kažem da nešto ne smete da pišete. Ne mešam se u pisanje i rad medija”, odgovorio je Vučić novinarima na pitanje da prokomentariše pisanje lista „Odbrana”, u kojem je objavljen tekst „Zaštitnik protiv zaštitnika”. Premijer je, komentarišući izjavu evropskog komesara za susedsku politiku i pregovore o proširenju Johana Hana o stanju u medijima u Srbiji, rekao da je potpuno saglasan sa njim i da je to važno pitanje, ali da sve tvrdnje o stanju u medijima moraju da budu zasnovane na činjenicama.\n„Saglasan sam sa tim, kao i da stvari treba da budu zasnovane na činjenicama, a ne na glasinama. Nijednu reč primedbe nemam na to, inače bih već reagovao. Znate da mi nije nikakav problem da odgovorim ni Maji Kocijančič, ni svima njima”, rekao je Vučić.\nHan je poručio da sloboda medija ostaje „kritična tema u procesu pridruživanja Evropskoj uniji” i da se „ta politika nije promenila”.Han je to poručio preko svoje portparolke Maje Kocijančič kako bi razjasnio kontroverze nastale nakon što je nedavno izjavio da je „neophodno naći dokaze da je sloboda medija u Srbiji ugrožena”.„Komesar smatra da je sloboda medija od kritične važnosti i da o tome nema pregovora”, navela je Kocijančič u saopštenju za medije.\nTags:Aleksandar Vučić, BIRN, Cenzolovka, cenzura medija, Dunja Mijatović, Kristijan Mir, Maja Kocijančič, medija, novinari, novinarstvo, OEBS, rad medija, Reporteri bez granica, sloboda medija, srpska cenzura\n» Medijska politika » Briselska lektura za srpsku cenzuru


Početna » Politika » Page 2472\nVažno osnažiti Skupštinu\nPočetak pristupnih pregovora sa Evropskom unijom je potvrda ispravnosti politike Demokratske stranke i veliki korak za Srbiju.\nPiše: L. V. 21. 1. 2014.\nKoštunica: Samo šteta od Evropske unije\nSrbija nema nikakve koristi već samo štete od evropskih integracija, ocenio je predsednik DSS Vojislav Koštunica, dodajući da početak pregovora sa EU „prosto nameće pitanje šta uopšte Srbija dobija od evropskih integracija“.\nPiše: P. D. 21. 1. 2014.\nDobra vest za ceo region\nPočetak pregovora Republike Srbije za članstvo u Evropskoj uniji nije samo dobra vest za Srbiju nego i za ceo region, pa je stoga uz iskrene čestitke i pozdravljam.\nPiše: M. S. 21. 1. 2014.\nZvaničan početak pristupnih pregovora Srbije sa Evropskom unijom je još jedna značajna prekretnica na putu Srbije u EU, koju toplo pozdravljamo.\nNe postoji politički konsenzus za rešavanje problema autonomije Vojvodine\nNa pitanje kako bi Vojvodina trebalo da izgleda kao pokrajina ne postoji jasan odgovor niti postoji politički konsenzus o tome. Naime, mi nemamo odgovor na pitanje da li Vojvodina treba da bude autonomna pokrajina i ako treba, na kom principu bi ta autonomija trebalo da se zasniva.\nPiše: N. Smiljanić 20. 1. 2014.\nIstorijski dan za Srbiju\nPrva međuvladina konferencija Srbije i EU, kojom zvanično počinju pregovori o članstvu Srbije, biće održana danas u Briselu. Delegaciju Srbije predvodiće premijer Ivica Dačić, a u njoj će biti i prvi potpredsednik Vlade Aleksandar Vučić, ministar bez portfelja zadužen za evropske integracije Branko Ružić, ministar spoljnih poslova Ivan Mrkić i šefica pregovaračkog tima Tanja Miščević.\nPiše: P. D. 20. 1. 2014.\nTadićevi će pomoći Đilasu u kampanji\nOni koji u Demokratskoj stranci podržavaju počasnog predsednika Borisa Tadića i koji na subotnjem Glavnom odboru stranke nisu uspeli u nameri da smene predsednika DS Dragana Đilasa podržaće stranku i njenog predsednika u kampanji za izbore u Beogradu i eventualne parlamentarne izbore, reklo je Danasu nekoliko članova DS koji su naklonjeni Tadiću, odgovarajući na pitanje hoće li podržati Đilasa u predstojećoj kampanji.\nPiše: L. V. 20. 1. 2014.\nGrubješićeva nosilac liste URS u Beogradu?\nPotpredsednica Ujedinjenih regiona Srbije i bivša potpredsednica Vlade zadužena za evropske integracije Suzana Grubješić nedavno je izabrana za predsednicu beogradskog odbora URS, a najverovatnije će biti i nosilac izborne liste u Beogradu, što će sve biti potvrđeno na Glavnom odboru stranke koji će se sastati krajem januara ili početkom februara, saznaje Danas.\nPiše: B. Cvejić 20. 1. 2014.\nSrbija dobar primer za region\nZadovoljna sam konačnim tekstom rezolucija koje smo usvojili u Evropskom parlamentu. Srbija i Kosovo apsolutno zaslužuju napredak i da učine sledeći korak na njihovom putu prema EU.\nPiše: M. Stojanović 20. 1. 2014.\n„Preletača“ još nema\nPotpredsednik Pokrajinskog odbora DS i poslanik u Skupštini Vojvodine Nenad Borović u izjavi za Danas kaže da, prema njegovim saznanjima, ne postoje poslanici koji bi napustili poslaničku grupu te stranke i prišli SNS-u.\nVučić i Dodik o brojnim zajedničkim projektima\nSrbija kao garant Dejtonskog sporazuma čvrsto stoji na stanovištu poštovanja tog sporazuma, pružajući podršku Republici Srpskoj, poštujući i štiteći ono što su pripadnici sva tri naroda u BiH prihvatila pre 125 godina, rekao je prvi potpredsednik Vlade Srbije Aleksandar Vučić posle jučerašnjeg susreta u Beogradu sa predsednikom RS Miloradom Dodikom.\nDačić: Socijalisti ne koče reforme\nJoš je neizvesno da li će zajedno sa beogradskim izborima, koji će biti održani 16. marta, biti raspisani i vanredni parlamentarni izbori . Na to pitanje juče nisu želeli da odgovore ni predsednik Vlade Srbije Ivica Dačić , ali ni prvi vicepremijer Aleksandar Vučić.\nPiše: M. R. Milenković 20. 1. 2014.\nĐilasov uspeh usporio odluku SNS o izborima\nZbog pobede koju je lider Demokratske stranke Dragan Đilas ostvario na maratonskoj sednici Glavnog odbora DS, izvori Danasa iz vrha vladajuće Srpske napredne stranke kažu da je došlo do usporavanja konačne odluke SNS o tome da li će se 16. marta ići i na prevremene republičke izbore.\nPiše: M. R. Milenković 19. 1. 2014.\nNeizvestan Ružićev odlazak u Brisel\nPotpuno je neizvesno da li će Branko Ružić, ministar bez portfelja zadužen za evropske integracije, biti u državnoj delegaciji na prvoj međuvladinoj konferenciji Srbije i EU sutra u Briselu, rečeno je Danasu iz više izvora u Vladi.\nPiše: L. V. - P. D. 19. 1. 2014.\nRelativno kratak, ali simbolički važan skup\nPočetak pregovora Srbije o članstvu u Evropskoj uniji je definitivno potvrđen na samitu lidera EU u Briselu, a prva međuvladina konferencija o pristupanju Republike Srbije Evropskoj uniji biće održana 21. januara 2014. godine.\nPiše: Nataša Dragojlović 19. 1. 2014.\n1 … 2.471 2.472 2.473 … 3.405


Premijera "Seoba" u Novom Sadu - Bizlife.rs\nPremijera “Seoba” u Novom Sadu\n14:02 Novi Sad, 22/11/2011\nPremijera predstave “Seobe”, po romanu Miloša Crnjanskog, a u režiji i dramatizaciji Vide Ognjević, biće izvedena 24. novembra u Srpskom narodnom pozorištu u Novom Sadu, najavili su u utorak u tom pozorištu.\nUpravnik SNP-a Aleksandar Milosavljević rekao je na konferenciji za novinare da je predstava svojevrsni spektakl koji traje četiri sata, jer je u njenoj realizaciji učestvovao ansambl od 60 ljudi.\n“Činjenica je da SNP, kao subvencionisano pozorište, treba da postavlja ovako velike predstave, jer u teškim finansijskim vremenima za kulturu jedino mi možemo da iznesemo ovako velike projekte”, rekao je Milosavljević.\nRežiserka Vida Ognjenović rekla je da tokom dramatizacije nije aktuelizovala tekst i nije ga prebacila u sadašnje vreme, ali da će se predstava odigrati u momentu kada se u Srbiji dešavaju “neke nove seobe”.\nGlumac Branislav Lečić, koji tumači ulogu Vuka Isakoviča, rekao je da su seobe simbol ovog vremena u kojem svakih deset godina Srbi doživljavaju da se sele ili iz bivših zemlja SFRJ ili u inostranstvo, što donosi teške emocije i lomove.


Delegacije Vlade KS i UNSA – Kontinuiranom saradnjom do kvalitetnih rješenja – TVSA.BA\nPetak, 20 Maja, 2022 10:19\nNaslovna/Vijesti/Sarajevo/Delegacije Vlade KS i UNSA – Kontinuiranom saradnjom do kvalitetnih rješenja\nDelegacije Vlade KS i UNSA – Kontinuiranom saradnjom do kvalitetnih rješenja\nPetak, 22 Maja 2020, 17:00\nPremijer Kantona Sarajevo Mario Nenadić zajedno sa ministrima obrazovanja, nauke i mladih Anisom Krivićem, finansija Jasminom Halebićem, prostornog uređenja, građenja i zaštite okoliša Farukom Kapidžićem i komunalne privrede i infrastrukture Nihadom Glamoč posjetio je danas Univerzitet u Sarajevu gdje je s rektorom Rifatom Škrijeljem, prorektorima i njihovim saradnicima razgovarano o aktuelnim temama i prioritetima vezanim za rad UNSA.\nTo je bila prva radna posjeta Vlade u ovom sazivu Univerzitetu, tokom koje su otvorena brojna pitanja, među kojima su implementacija Zakona o visokom obrazovanju i proces integracije UNSA, održavanje i razvoj Kampusa, smještaj organizacijskih jedinica UNSA kao i realizacija drugih započetih projekata. Razgovarano je također o pitanju finansiranja Univerziteta.\n– Kada je riječ o Kampusu tu vidimo odličnu šansu za sistemsko i trajno rješavanje prostora za Univerzitet u postojećem sastavu, ali i rješavanju nekih novih otvorenih pitanja. Razgovarali smo i o smještaju Fakulteta za zdravstvene studije, kao i tri instituta UNSA, potom o vraćanju u prvobitno stanje i namjenu prostora JU Studentski centar koji su korišteni kao karantin, kao i prostora Arhitektonskog i Građevinskog fakulteta koji su bili stavljeni na raspolaganje za rad izolatorija tokom borbe protiv pandemije. Sastanak je bio operativan, razmotrili smo projekte koji mogu biti realizirani do kraja godine, te smo dogovorili nastavak bilateralnih i multilateralnih aktivnosti radi rješavanja ostalih postojećih pitanja – naveo je Nenadić.\nŠkrijelj je izrazio opredjeljenje Univerziteta za saradnju s Vladom KS u realizaciji započetih projekata, kao i iznalasku rješenja za sva navedena pitanja. Istakao je kako je ohrabren stavovima koje su predstavnici Vlade iznijeli na današnjem sastanku.\nVlada KS - Donesen Program mjera za ublažavanje negativnih ekonomskih posljedica


Predsednik Nezavisnog društva novinara Vojvodine Nedim Sejdinović izjavio je večeras da se plaši da je poslednji napad na novinara Milana Jovanovića signal da se ulazi u novu fazu nasilja u kojoj je moguće da će vrlo brzo biti ugroženi životi nekih novinara.\n„Oni novinari koji ne promovišu nasilje zapravo su izloženi nasilju, a veoma često su i na meti svojih takozvanih kolega. Poslednji napad na novinara Milana Jovanovića… Plašim se da smo ušli u novi krug nasilja i plašim se da će vrlo brzo biti ugroženi životi nekih novinara i drugih ljudi”, rekao je Sejdinović na tribini u Novom Sadu.\nOn je ocenio da se nasilje promoviše u medijima i postaje “kao neki vid zabave”.„Sa samog vrha vlasti se neki novinar proglasi neprijateljem, stranim špijunom, opozicionim aktivistom, a onda mediji bliski vlasti krenu da opširnije razradjuju te mehanizme nasilja, što se pretvori u fizičko nasilje“, kazao je Sejdinović.\nPrema njegovim rečima, premijerka Ana Brnabić je danas u Novom Sadu na otvaranju skupa posvećenog izradi Medijske strategije održala jedan govor „da biste poželeli da živite u zemlji iz tog njenog govora“.\n„Problem je u tome što to nema nikakve veze sa realnošću. Mi, u stvari, pregovaramo sa pogrešnim ljudima. Moć se nalazi negde drugde. Dok mi pregovaramo sa vladom, ministarstvima, odluke se donose na sasvim drugim mestima“, ocenio je Sejdinović.On je rekao da duboko veruje da je taj problem politički i da se samo političkim putem može rešavati.\nNovinarka Mreže za istraživanje kriminala i korupcije (KRIK) Dragana Pećo kazala je da nije čudno što se dešavaju napadi na novinare, jer je nasilje svakodnevno prisutno u režimskim medijima pa je samim tim logično da je prisutno i u društvu.\n“Verbalno nasilje dolazi od samog vrha ove države. Ako imate predsednika Srbije koji novinare koji profesionalno obavljaju posao smatra političkim protivnicima ili neprijateljima, onda nije čudno kada takve novinare napadaju”, kazala je Dragana Pećo.\nNavela je da istraga o provali u njen stan u Beogradu nije završena i dodala da je to ne čudi, jer se u Srbiji rešavaju samo one stvari za koje postoji politička volja da se reše.Izrazila je nadu da sud neće prihvatiti predlog ministra Nenada Popovića da se postupci koje je pokrenuo protiv KRIK-a “pauziraju”.\n“Nadam se da sud to neće prihvatiti jer on (Popović) ne zna šta da radi, pošto u stvari ne sme da se pojavi jer se plaši ishoda”, kazala je Dragana Pećo.\nTribina je održana u Omladinskom centru CK 13.\nInauguracija u 26 slika\nAna Brnabić Dragana Pećo Milan Jovanović Napadi na novinare Nedim Sejdinović\n← Popović „pauzira“ proces protiv KRIK-a dok je ministar\nBarbara & barabe →


Narodna stranka: Sotirovski će biti kandidatkinja za gradonačelnicu, pozivamo je na TV duel\nIzvor: JužneVesti.com, 18.Feb.2020, 13:04\nDa bi napravila prividni diskontinuitet, Srpska napredna stranka kandidovaće Draganu Sotirovski za gradonačelnicu Niša, tvrde iz Narodne stranke. Član Povereništva ove partije Dragan Stojadinović pozvao je Sotirovski na TV duel o temi legitimiteta narednih izbora.\nPrema njihovim rečima, SNS je nezadovoljan radom aktuelnog gradonačelnika Darka Bulatovića, pa kažu da da on neće predvoditi naprednjačku listu. Narodna stranka tvrdi da ima odgovor na nagađanja ko će biti naprednjački kandidat za prvog čoveka Niša - Dragana Sotirovski.\nGospođa Sotirovski je od nedavno član SNS, koja će njenom kandidaturom pokušati da stvori privid diskontinuiteta u odnosu na rukovodstvo koje je u protekla dva mandata neuspešno vodilo grad. U naprednjačkom maniru, Sotirovska svoju kampanju vodi sa pozicije načelnice Nišavskog okruga - navode iz NS.\nIz stranke koju predvodi Vuk Jeremić ocenjuju da Dragana Sotirovski na lokalnim medijima ima 100 puta više vremena nego celokupna niška opozicija.\nZato član Povereništva Narodne stranke u Nišu Dragan Stojadinović pita da li su to uslovi pod kojima niška opozicija može da izađe na lokalne izbore i sam odgovara - “naravno da nisu”.\nDugoročno medijsko ignorisanje velikog broja građana i njihovih političkih predstavnika uvek vodi do ozbiljnih tenzija u društvu. Shodno tome, koristim ovu priliku da Vas (Draganu Sotirovski) pozovem na TV duel na kome bismo razgovarali na temu legitimiteta narednih parlamentarnih, ali i lokalnih izbora - poručuje Stojadinović.\nDraganu Sotirovski upitali smo za komentar na “kandidaturu” i poziv na duel i očekujemo odgovor.\nInače, Stojadinović je ranije pozivao i gradonačelnika Darka Bulatovića na duel, ali se ovaj nije odazvao javnom pozivu.


BiH ostaje u fokusu čelnih ljudi NATO i Evropske Unije\nPomalo u sjeni zbivanja u vezi sa crnogorskim referendumom i reakcija na njegove rezultate, u Briselu nisu propustitili da još jednom reaguju na šansu kakvu su propustili bh parlamentarci neusvajanjem ustavnih reformi.\nŠansa je propuštena, jasno je svima u zvaničnom Briselu- bilo da je riječ o zvaničnicima Evropske unije, ili o ambasadorima Stalnog NATO vijeća. I jedni i drugi su, donekle u sjeni crnogorskih zbivanja, zaključili da zemlja mora iskoristiti narednu priliku, odmah nakon izbora da započne rad na konstrukciji mderne, evropske države.\n"Analizirali smo posljednja zbivanja i stanje u BiH i konstaovali da ustavne reforme nisu prošle na parlamentu. Ozbiljno se nadamo da će ova tema biti opet na stolu nakon izbora, što će, bez ikakve sumnje, kada je riječ o Evropskoj uniji, dati poticaj Sporazumu o stabilizaciji i pridruživanju".\nKada je riječ o evropskom vojnom i policijskom angažmanu u BiH riječ, Solana ne vidi nikakve poteškoće pred aktuelnim misijama - teku dobro i za sada se ne planiraju značajniji zahvati na obimu i zadacima misija.\nIz ugla generalnog sekretara NATO, Jaap de Hoop Scehffera, vojni savez u BiH još ima posla, prvenstveno na provodjenu odbrambenih reformi.\n" NATO je u BiH još uvijek vrlo aktivan na odbrambenim reformama. Mnogo toga je postignuto, dosta stvari još treba napraviti, tim eksperata će se na terenu naći opet krajem juna, a naš cilj je da postignemo dugoročnu stabilnu konstrukciju programa odbrambenih reformi u zemlji. napredujemo i u uspostavljanju fonda za one koji su zbog reformi prisiljeni da napuste službu pri odbrambenim strukturama".\nBiH ostaje u fokusu čelnih ljudi NATO i Evropske unije, dvije organizacije čije članstvo zemlja nastoji da dokuči što prije- iz Brisela se upozorava- ne prije nego što se u praksi potvrdi dostojnost partnera sa druge strane stola.


RTS :: I Grci burno reagovali kada građani Srbije nisu mogli da pređu granicu\nRegion I Grci burno reagovali kada građani Srbije nisu mogli da pređu granicu\nsreda, 17. jun 2020, 08:54 -> 09:35\nI Grci burno reagovali kada građani Srbije nisu mogli da pređu granicu\nGranica između Bugarske i Grčke otvorena je za državljane Srbije, objavilo je Ministarstvo spoljnih poslova Grčke. Time su okončane nedoumice srpskih turista, od kojih su neki u ponedeljak satima čekali na odobrenje iz Grčke da pređu granicu. Predsednik Udruženja Grka Srbije za RTS objašnjava zašto je došlo do ovog privremenog zastoja.\nVasilios Provlegios, predsednik Udruženja Grka Srbije, ističe da je Srbija jedina zemlja van Evropske unije kojoj je dozvoljeno da uđe u Grčku. Međutim, postoje protokoli koji moraju da se prate, naročito kada je neka zemlja članica šengenske zone.\n"Nekoliko zemalja je uložilo prigovor i pitalo zašto je državljanima Srbije dozvoljeno da uđu, pa je protekao mali period koji je napravio zastoj, dok je Grčka objasnila zašto je dozvolila ulazak građanima Srbije i objasnila kakva je epidemiološka situacija u Srbiji", rekao je Provlegios.\nKada je to završeno, građanima je dozvoljen ulazak preko granice sa Bugarskom.\nNa pitanje kako se u Grčkoj komentarisao zastoj na granici, Provlegios kaže da su reakcije bile burne.\n"Reagovalo se skoro isto kao ovde, udruženje hotelijera je odmah uputil apel premijeru i vladi i dobili su odgovor da se radi na rešavanju problema. Sve je srećom brzo rešeno", naveo je Provlegios, istakavši da hotelijeri i svi koji izdaju apartmane dobrim delom žive od srpskih turista.\nNapominje da svi imamo malo iskustva sa ovakvim situacijama i da će grčka vlada na osnovu epidemiološke situacije odlučivati kako će postupati.\nNe verujem da će doći do ponovnog zatvaranja, zaključio je Provlegios.


posted on Feb. 24, 2022 at 6:47 pm\nŠta ćete moći da kupite?\nA380 nastavlja da živi\nBudite prvi vlasnici dela aviona A380, vazduhoplovne ikone i prvog potpuno novog putničkog aviona 21. veka!\nErbas A380 prvi put je poleteo sa aerodrome Tuluz-Blanjak u Francuskoj 27. aprila 2005. godine. Ovaj globalni događaj, kojeg se sada sećaju milioni, obeležio je početak nezabeleženog emotivnog odnosa između ove izuzetne letelice i ljudi širom planete.\nKako bi i dalje negovala ovu strast, kompanija Erbas odlučila je da organizuje aukciju delova letelice A380 od 23. do 25. juna 2022. godine. Biće to prilika za entuzijaste da kupe pravi deo istorije avijacije koji će biti odabrani kako po njihovom tehnološkom tako i po estetskom značaju.\nLampe, bar, stepenice, rukohvate, kolica za kabinski ketering pa čak i konopac za hitnu evakuaciju pilota iz kokpita! Skoro 500 predmeta, od kojih su velika većina nekadašnji delovi kabine ove vazduhoplovne ikone, biće ponuđeni na prodaju tokom događaja koji će biti održan kako uživo tako i putem Interneta, pod vođstvom aukcionara Marka Labarba.\nVećina prihoda od prodaje biće donirana Erbas Fondaciji kao pomoć finansiranju njenih humanitarnih inicijativa. Deo prihoda će takođe biti doniran “AIRitage” asocijaciji koja se bavi zaštiti vazduhoplovnog nasleđa.\nSkoro svi delovi koji će se naći na aukciji deo su aviona A380 serijskog broja 13. Ova letelica, koja je ušla u upotrebu 23. oktobra 2008. godine, prevozila je do 489 putnika u konfiguraciji putničke kabine sastavljene iz tri klase. Drugi delovi, kao što su sedišta iz bisnis klase, biće uzeti iz drugih penzionisanih aviona tipa A380.\nSerijski broj 13 povučen je iz upotrebe 2021. godine od strane kompanije Tarmac Aerosave, globalnog lidera u održivom upravljanju kraja životnog ciklusa za avione, putem naprednih tehnika za rastavljanje i reciklažu koje omogućuju da je oko 90% delova letelice ponovo na neki način u upotrebi.\nOva aukcija, i isporuka serijskog broja 272, poslednjeg aviona ovog tipa ikad proizvedenog, kompaniji Emirejts decembra 2021. godine ipak ne obeležavaju kraj komercijalnog života za A380. Erbasov Superdžambo će nastaviti da leti još decenijama na više ruta širom planete, na radost putnika koji će nastaviti da uživaju u A380 iskustvu.\nAukcija je zapravo odavanje počasti ovoj letelici. Njen program je pomogao kompaniji Erbas da postane, ono što je danas, integrisana kompanija koja nudi pun raspon efikasnih letelica, koja je globalni lider u održivoj vazduhoplovnoj industriji na korist bezbednog i ujedinjenog sveta.


Rusija počela s prodajom "Putinove limuzine" - Vijesti.me\nCiljna grupa kupaca limuzine "aurus", čija je cijena 18 miliona rubalja (274.000 dolara), uglavnom su klijenti u Sjevernoj Africi i na Bliskom istoku, ali je namijenjena i evropskim i kineskim kupcima Edit\nAurus Senat (Foto: Reuters)\nVijesti online 23. avgust 2019, 19:59\nRuska kompanija Aurus, prvi postsovjetski ultraluksuzni automobilski brend, otvorila je izložbeno-prodajni salon u Moskvi.\nOvu marku automobila favorizuje ruski predsjednik Vladimir Putin, koji je jednu od limuzina "aurus" koristio tokom svoje prošlogodišnje inauguracije za predsjednika.\nTa limuzina bi trebalo da postane nasljednik limuzina ZIL, koje su decenijama prevozile sovjetske lidere, navodi agencija Rojters.\nCiljna grupa kupaca limuzine "aurus", čija je cijena 18 miliona rubalja (274.000 dolara), uglavnom su klijenti u Sjevernoj Africi i na Bliskom istoku, ali je namijenjena i evropskim i kineskim kupcima.\nRuska država je u projekat limuzine "aurus" od 2013. godine uložila preko 12,4 milijarde rubalja (189 miliona dolara). Vozilo je proizveo Ruski istraživački institut, poznat po akronimu NAMI, u partnerstvu sa ruskim proizvođačem automobila Solers.


PRO-Budućnost - Festival dječijeg teatra\nObjavljeno: Utorak, 28 Studeni 2017 20:30\nU organizaciji UG CeKER u subotu je u Velikoj sali Centra za kulturu Zavidovići organizovan 5. po redu Festival dječijeg teatra. Festival je okupio učenice i učenike osnovnih škola sa područja općina Zavidovići, Maglaj i Doboj Jug.\nNa Festivalu je učestvovalo oko 150 učesnika,u takmičarskom i revijalnom dijelu programa. Za sve učesnike obezbijeđene su zahvalnice, a za najbolje plasirane organizator je obezbijedio vrijedne nagrade. Nagrade su uručene za najbolju žensku i mušku ulogu Festivala. Prvoplasirana ekipa na ovogodišnjem Festivalu stekla je pravo učešća na Internacinalnom festivalu edukacije i teatra koji će se održati u BNP Zenica početkom decembra/prosinca.\nFestival je podržan i kroz fond lokalnih inicijativa u okviru USAID projekta PRO-Budućnost koji s partnerskim organizacijama realizira CRS.


Asistent na gradjevinskom fakultetu Vladimir Polovina saopštio je danas da poseduje izveštaj lekara iz kojeg se vidi da je zadobio lake telesne povrede kada ga je nakon pretnji i uvreda gradonačelnika Subotice Bogdana Labana “dva puta udario Spasoje Vujović.\nPolovina je kazao da je u subotu u hotelu “Galerija” u Subotici razgovarao sa Labanom na njegov poziv, a da su glavni povod za taj razgovor i kako je naveo “nasilničko držanje” gradonačelnika, bili plakati “Bogdane, Bog je ljut”, koji su se dan ranije pojavili u Subotici.\n“Medjutim, to je uglavnom bio monolog u kome je gradonačelnik na moj račun izneo najgore pretnje i uvrede, nakon kojih sam dobio i dva udarca od Spasoja Vujovića koji se tu očigledno nalazio po gradonačelnikovom nalogu”, rekao je Polovina u pisanoj izjavi.\nKako je naveo u izjavi, Spasoje Vujović od koga je dobio udarce, postavljen je za predsednika Fudbalskog kluba Bačka 1901 koji je po njegovim rečima “otet” od bunjevačke zajednice, nasilno i uz falsifikovan pečat.\nU pisanoj izjavi Polovina je naveo da “nezadovoljstvo velikog broja članova Srpske napredne stranke u Subotici” kojoj i sam pripada, “prema bahatom, osionom i neodgovornom ponašanju lokalnog rukovodstva na čijem je čelu Laban”, traje duže vreme, i da se povodom problema u vodjenju grada i funkcionisanju lokalnog odbora SNS ranije obraćao lokalnom rukovodstvu, ali da ga Laban nije pozvao na razgovor.\nOn se ogradio od lokalnih i kako je rekao, svih ostalih političkih subjekata koji su verbalni i fizički napad na njega odmah pokušali da iskoriste i pokažu kako “Laban predstavlja isključivu sliku SNS, a njegovo ponašanje način vodjenja politike” SNS.\n“Na taj način uvredjen sam ja lično, kao i velika većina članova naše stranke”, naveo je Polovina i dodao da ostaje privržen javnom interesu, medjusobnom uvažavnaju i otvorenom dijalogu kao osnovnim političkim vrednostima za koje se zalaže SNS.


Provalili čoveku u kuću i bičevali ga iz verskih razloga - NMR Info\nKreirano jul 18, 2011\nČetiri čoveka su provalila u jednu kuću u Sidneju, bacila domaćina na krevet a onda ga bičevala kablom 40 puta – iz verskih razloga, rekao je zvaničnik australijske policije.\nSIDNEJ – Tolga Sifsi (Cifci), jedan od počinioca napada koji se dogodio u nedelju, pojavio se danas pred sudom u Burvudu, zapadnom sidnejskom predgrađu, gde mu je pročitana optužnica koja ga, pored ostalog, tereti za provalu sa otežavajućim okolnostima.\nKako je policijski zvaničnik ispričao sudu, Sifsi je napao čoveka zato što je ovaj uradio “nešto protiv islama”. Ukoliko bude proglašen krivim, Sifsi bi mogao dobiti do 20 godina zatvora. Niko drugi nije optužen za ovaj napad, a policija nastavlja istragu.\n„ANA – BAL“ u Busenju


Matić:Termomineralne vode osnov razvoja turizma u Bogatiću\nTanjug 19. januara 2021. 15:32\nBOGATIĆ – Opština Bogatić je jedna od najbogatijih termomineralnim vodama ne samo u Srbiji već i u ovom delu Evrope i zato u njemu postoji ogroman potencijal za razvoj zdravstvenog i velnes turizma, izjavila je danas mInistarka trgovine, turizma i telekominikacija u Vladi Srbije Tatjana Matić.\nMinistarka je prilikom posete Bogatiću, gde su joj domaćini iz opštine i mačvanskog okruga predstavili turističku ponudu, istakla da je neophodno raditi i unapređivati taj segment turizma kroz različite vidove investiranja, koje je opština, kako je rekla, već dobrim delom i obezbedila.\n„Dodatno usaglašavanje i koordinisanje sa nadležnim ministarstvom doprineće ubrzanom razvoju ove vrste turizma u Bogatiću. Pored toga definisali smo još nekoliko veoma interesantnih razvojnih potencijala Bogatića, a to su između ostalih razvoj biciklistčkih i pešačkih staza“, rekla je ministarka.\nDodala je da i etno selo u Sovljaku, kao posebna vrsta kulturno istorijskog spomenika, zavređuje da bude dodatno finansirano i obnovljneo.\nOna je istakla da svi ti sadržaji doprinose ekonomskom razvoju tog kraja i da je trenutak današnjih razgovora poseban, jer je početak godine, a Ministarstvo turizma je već raspisalo konkurs za infrastruktirne projekte i započinje novi ciklus finansiranja u ukupnoj vrednosti od oko 600 miliona dinara.\n„S druge strane, veoma je važno da znamo da je izdata dozvola za izgradnju autoputa i brze saobraćajnice Ruma – Šabac, Šabac-Loznica. To je važna činjenica na koju opština mora računati i jako važna investicija koju opština mora iskoristiti kako za razvoj turizma tako i za sveukupan ekonomski razvoj“, istakla je Tatjana Matić.\nPredsednik opštine Bogatić Milan Damnjanović je naglasio da je poseta ministarke veoma važna u realizaciji ciljeva koje je oppstina zacrtala u razvoju turizma u ovoj godini.\n„U narednom peroidu moramo više sarađivati, sve u cilju da Bogatić bude što vidljiviji na turisrtičkoj mapi i što prepoznatljiviji za investitore, a sve to da poboljšamo život naših građana i da mladi ljudi ostanu da žive na našoj opštini“, naveo je Damnjanović.\nNaglasio je da su geotermalne vode osnov banjskog turizma i da će Bogatić težiti da dobije status banjskog mesta.\nOn je istakao da se u ovoj godini očekuje gradnja nekih objekata iz banjskog turizma kao što su banja u Dublju i Rojal.\nNačelnik Mačvanskog okruga Vladan Krasavac je istakao da je današnji sastanak sa ministarkom bio odlična prilika za prezentacijuu turističkih potencijala Bogatića i davanje smernica za njegov dalji razvoj.\n„Bogatić kao i ostale nase opštine na okrugu ima veliki turistički potencijal i tu ponudu treba umrežiti u celinu gde ćemo koristiti potencijale koje ove optine poseduju. Tu, pre svega, mislim na geotermalne potencijale Bogatića, Vladimiraca i grada Šapca, jer se sve tri opstine nalaze na termalnoj žici koja se završava sa opštinom Bogatić“, rekao je Krasavac.\nNakon razgovora u opštini ministarka je sa domaćinima obišla tri važne turističke tačke u Bogatiću, akva park Termalnu rivijeru, etno park Mačva u Sovljaku i etno park „Avlija“ u Gluušcima.\nTermalna rivijera je jedno od najbogatijih geotermalnih nalazišta termalnih voda u celoj Evropi.


Ciriška investiciona kompanija Ruvercap, preko koje je švajcarska firma Batagon International kupila Fabriku akumulatora u Somboru, doživljava ovih dana velike finansijske potrese, zbog kojih je ugrožen i rad pojedinih banaka i penzionih fondova u Švajcarskoj, piše Vojvođanski istraživačko-analitički centar (VOICE) iz Novog Sada.\nKao što je VOICE ranije pisao, Matić je Fabriku akumulatora u Somboru (FAS) iz stečaja kupio krajem 2017. godine za 7,35 miliona evra. Međutim, švajcarski mediji pišu da je Batagon ustvari krajem 2017. kupio Fabriku akumulatora posredstvom Ruvercapa.\nFAS je prodat iz stečaja tek nakon šestog pokušaja. Prva prodajna cena iznosila je 3,6 miliona evra i osim predstavnika bivših radnika u Odboru poverilaca, bila je neprihvatljiva za ostala četiri člana odbora. Isti slučaj bio je i pri ponudi Batagona od 4,5 odnosno 5,05 miliona evra. Vašingtonski IFC (ogranak Svetske banke) prihvatio je ponude od šest, a kasnije i sedam miliona evra, ali prodaja ni tada nije uspela jer su preostala tri člana odbora bila protiv.\nNovi vlasnik fabrike Dalibor Matić retko se pojavljivao tokom procesa prodaje. Njegov ovlašćeni zastupnik bio je advokat Dejan Simić, široj javnosti poznat po aferi "Kofer", slučaju iz 2006, kada je Simić, kao tadašnji viceguverner Narodne banke Srbije, optužen da je od predstavnika Dunav TBI grupe tražio mito od dva miliona evra da bi toj kompaniji obezbedio dozvolu NBS za obavljanje finansijskog lizinga, navodi VOICE.\n"I dok je u Švajcarskoj finansijsko klupko počelo da se odmotava u Srbiji nema naznaka za tako nešto. Štaviše, Fabrika akumulatora, kako pišu ovdašnji mediji, radila je i tokom vanrednog stanja, ali smanjenim obimom, i na evropsko i rusko tržište izvozila akumulatore", navodi VOICE.\nBatagon je u jednom trenutku posedovao više od 20 odsto akcija da bi se zbog pokrića gubitka iz 2018. sveo na 18,5 odsto akcija. Potom su sredinom 2019. najveći akcionari sa po 22 odsto akcija postali novosadska građevinska kompanija Galens invest i preduzeće Pavgord iz Foče.


sreda, 21 avgust 2019 07:10\nVrhovni kasacioni sud presudio je u korist uzbunjivača Vladimira Pantića iz Valjeva i ukinuo presude Apelacionog suda u Beogradu i Višeg suda u Valjevu koji su odbili da zaštite ovog uzbunjivača koji je pretrpeo odmazdu gradske vlasti. Uzbunjivača Pantića, koji je u Gradskoj upravi Valjeva radio na izdavanju građevinskih dozvola sve dok nije odbio da mimo zakona odobri dozvole privatnim investitorima, pred sudom zastupa advokatski tim Pištaljke.\nVladimir Pantić premešten je na drugo radno mesto samo dan pošto je, pre dve godine, odbio da izda građevinske dozvole firmama „Gorenje“ i „Gejt“ za gradnju hale i stambenog kompleksa (na slikama). Odmah posle toga, ove firme dobile su potrebne dozvole. Uzbunjivač je valjevskom tužilaštvu podneo krivičnu prijavu protiv zamenika gradonačelnika Valjeva i još šestoro načelnika i šefova gradske uprave za nelegalno izdavanje građevinskih dozvola. Više tužilaštvo u Valjevu do sada nije reagovalo kako bi utvrdilo da li je došlo do prikrivanja krivičnog dela bespravne gradnje i trgovine uticajem. „Reagovalo“ je Osnovno tužilaštvo u Valjevu koje je sa zastupnicima firmi „Gorenje“ i „Gejt“ sklopilo sporazum po kojem je u zamenu za 30.000 dinara, odnosno 50.000 dinara, krivična prijava protiv njih odbačena.\nRešenjem Vrhovnog suda u postupku revizije (vanrednog pravnog leka koji se koristi protiv pravosnažnih presuda) donekle je ispravljena nepravda prema uzbunjivaču iz Valjeva. Pantić i dalje trpi posledice zbog ukazivanja na krivično delo, dok su prijavljeni rukovodioci gradske uprave i investitori za sada pošteđeni bilo kakve odgovornosti. Ovom odlukom Vrhovnog suda uzbunjivač će imati novu šansu da pred Višim sudom u Valjevu iznese navode o pretrpljenim štetnim radnjama zbog uzbunjivanja. Ročište je već zakazano za 10. septembar.\nViši sud u Valjevu prethodno je odbio Pantićevu tužbu u kojoj se pozvao na Zakon o zaštiti uzbunjivača zbog neblagovremenosti. Apelacioni sud u Beogradu je potvrdio odbijajuće rešenje Višeg suda, ali takođe neosnovano, navodi se u rešenju Vrhovnog kasacionog suda.\n„Naime, „štetnu radnju“ ne predstavlja samo prva radnja poslodavca (rešenje o raspoređivanju), već i akt kojim ona nije sankcionisana“, navelo je veće kojem je predsedavao Predrag Trifunović.\nUzbunjivač Pantić se zbog premeštaja žalio Žalbenoj komisiji grada Valjeva, ali bezuspešno. Vrhovni sud je utvrdio da odbijajuće rešenje Žalbene komisije predstavlja „akt“ od kog se računaju rokovi za dalje postupanje. Nedavno je, zahvaljujući advokatima Pištaljke koji zastupaju Pantića u sudskim postupcima, doneta još jedna presuda u korist ovog uzbunjivača – Upravni sud je poništio rešenje o njegovom premeštaju na drugo radno mesto\nFirma „Gorenje“ je u septembru 2017. godine počela gradnju pomoćne proizvodne hale, kako je otkrio uzbunjivač, bez građevinske dozvole. Nakon što su radovi na hali već vidno napredovali, što je konstatovala i građevinska inspekcija, Pantiću su se obratili da naknadno izda dozvolu za gradnju. Uzbunjivač je to odbio pošto je Zakonom o izgradnji zabranjena gradnja bez dozvole, a da bi se sve uvelo u legalne tokove izgrađeno mora da se poruši, odnosno vrati u prethodno stanje.\nNa kršenje propisa Pantić je ukazao načelniku gradske uprave i licu ovlašćenom za prijem informacija od uzbunjivača. On je prijavio i nepravilnosti koje su dovele do toga da izgrađene zgrade nemaju prilaze za invalide, decu i starije osobe. Sve Pantićeve navode o bespravnoj gradnji i drugim propustima u Gradskoj upravi Valjeva ocenili su kao netačne.\nSudija Višeg suda u Valjevu Mitar Đenisić je prošle godine odbio predlog za određivanje privremene mere kojom bi Pantić bio vraćen na stari posao s obrazloženjem da bi grad Valjevo „pretrpeo štetu“ pošto bi navodno morao da izvrši reorganizaciju poslova i menja sistematizaciju radnih mesta u Odeljenju za urbanizam i građevinarstvo.\nPresuda u revizionom postupku doneta u korist uzbunjivača Vladimira Pantića prva je pred Vrhovnim kasacionim sudom koju su izdejstvovali advokati Pištaljke.


Početna Regionalni centar u Smederevu, domaćin tribine o inkluziji\nRegionalni centar u Smederevu, domaćin tribine o inkluziji\nŠkola po meri deteta - "Svi u škole,budućnost za sve"\nU Regionalnom centru za profesionalni razvoj zaposlenih u obrazovanju u Smederevu u petak, 18. 2. 2011. održana je tribina na temu inkluzije. U uvodu, kroz primere dobre prakse, voditelji tribine, mr Slavica Marković i Mirjana Lazor upoznale su prisutne sa svim onim što se u školi “ Milan Petrović” u Novom Sadu, kao referentnoj ustanovi ovog tipa , radi u navedenim segmentima. Učesnici tribine imali su priliku da prodiskutuju o svemu što ih interesuje i na taj način bolje shvate inkluzivnu filozofiju.\nTribini su prisustvovali radnici škola, predstavnici Školske uprave Požarevac, Predškolske ustanove „Naša radost“, Medicinskog centra „Sveti Luka“ u Smederevu, lokalne samouprave, Tima za inkluzivno obrazovanje Roma u Smederevu, Vrtića „ Sunce“ i mnogi drugi. Razmenjena su razmišljanja i iskustva iz oblasti inkluzivnog obrazovanja.\nNakon tribine održan je i seminar za grupu nastavnika osnovnih i srednjih škola opštine Smederevo sa temom INDIVIDUALNI PLAN PODRŠKE I INDIVIDUALNI OBRAZOVNI PLAN.\nOvo je samo jedana od aktivnosti koje se u našem gradu realizuju u okviru podrške nastavnicima za ostvarivanje kvalitetne inkluzivne prakse za svu decu. Društvo učitelja Smederevo je već ranije prepoznalo potrebu učitelja za proširivanjem znanja u oblasti inkluzivnog obrazovanja. U toku jeseni 2010. godine su organizovali obuku za 84 učitelja, članova ovog društva. Voditelji ovog seminara su Gordana Josimov i Mirjana Trifunović Paul, istaknuti stručnjaci praktičari iz Pančeva, koje već dugi niz godina sprovode inkluzivno obrazovanje u svojim školama i uključene su u rad mnogih timova Saveza učitelja Republike Srbije i Ministarstva prosvete koji se bave inplementacijom inkluzivnog obrazovanja u skladu sa Zakonom o osnovama sistema obrazovanja i vaspitanja.\nNa tribini održanoj u petak predstavnik Društva učitelja Smedereva i lokalni koordinator Kampanje za inkluzivno obrazovanje „Svi u školu, budućnost za sve“, Nevena Perić, najavila je početak aktivnosti u okviru ove kampanje. Kampanja ima za cilj ostvarivanje kvalitetne inkluzivne prakse za svu decu kroz povećanje obuhvata dece iz marginalizovanih grupa i unapređivanje kvaliteta obrazovanja (predškolskog, osnovnoškolskog i srednjoškolskog). Razvijanje svesti stručne i šire javnosti o značaju inkluzije, poštovanje i uvažavanje različitosti i individualnosti svakog deteta kroz kampanju jedan je od osnovnih ciljeva inkluzivnog obrazovanja.\nPartnerstvo, negovanje uzajamne podrške između škola, službi, institucija i udruženja iz lokalne zajednice, ključan su preduslov za ostvarivanje kvalitetne inkluzivne prakse. Regionalni centar za profesionalni razvoj zaposlenih u obrazovanju otvoren je u novembru 2010. godine. Njegovi zadaci su: analiza potreba za stručnim usavršavanjem, planiranje obuke i drugih vidova stručnog usavršavanja, pomoć pri kreiranju programa, praćenje primene različitih oblika stručnog usavršavanja, saradnja sa Centrom za profesionalni razvoj, Zavodom za unapređivanje vaspitanja i obrazovanja, lokalnom zajednicom, školskom upravom i vaspitno, obrazovnim ustanovama. Zadatak centra je usmeravanje nastavnika, vaspitača i stručnih saradnika na praćenje, usvajanje i primenu savremenih dostignuća u nauci i praksi. Drugim rečima, centar je mesto gde se organizuje obuka, gde se vrednuje i prati kvalitet programa i stručnog usavršavanja, mesto profesionalnog okupljanja nastavnika, radi razmene iskustava. Od samog osnivanja Regionalnog centra u Smederevu ostvarena je izvanredna saradnja ove institucije i Društva učitelja Smedereva. Njihov je zajednički cilj profesionalni razvoj zaposlenih u obrazovanju, što je snažan motiv za udruživanje kapaciteta koje poseduju. Ovakva saradnja već posle par meseci pokazuje odlične rezultate, te se nadamo da će se i dalje razvijati, ali i biti primer koji će podstaći sve relevantne aktere obrazovnog procesa da se udruže oko postizanja zajedničkog cilja – „škole po meri deteta“.


DOBIO KAZNU ZATVORA 15 DANA: U akciji “Alkohol” uhapšena tri vozača u pijanom stanju – Volim Podgoricu\nPočetna/NOVOSTI/Hronika/DOBIO KAZNU ZATVORA 15 DANA: U akciji “Alkohol” uhapšena tri vozača u pijanom stanju\nAndjela Send an email 8. Jula 2020.\nBarska policija je na magistralnom putu Bar – Petrovac kontrolisala putničko motorno vozilo kojim je upravljao M.M. (53) sa Kosova, a izvršenim alkotestiranjem utvrđeno je da je upravljao vozilom pod dejstvom alkohola u organizmu u koncentraciji od 2,16 g/kg.\n“M.M. je uhapšen i uz zahtjev za pokretanje prekršajnog postupka zbog prekršaja iz Zakona o bezbjednosti saobraćaja na putevima priveden nadležnom sudiji za prekršaje koji mu je izrekao kaznu zatvora u trajanju od 15 dana, zaštitnu mjeru zabrane upravljanja vozilom u trajanju od četiri mjeseca, te i tri kaznena boda”, saopšteno je iz Uprave policije.\nOsim toga, policija je u Baru, tokom izvođenja akcije “Alkohol“ uhapsila i E.R. (51) koji je upravljao motociklom, a kod kojeg je alkotestiranjem utvrđeno prisustvo alkohola u organizmu u koncentraciji od 1,70 g/kg.\nTakođe, uhapšen je i V.M. (41) koji je upravljao vozilom pod dejstvom alkohola u organizmu u koncentraciji od 1,62 g/kg.\nBarska policija je iz saobraćaja isključila i još dva vozača za koja je alkotestiranjem utvrđeno da su upravljali vozilima pod dejstvom alkohola u organizmu u koncentraciji od 0,5 do 1,00 g/kg.\nalkohol Bar hapšenja policija\nNAGRAĐEN IJZ: Dobio Trinaestojulsku nagradu za izuzetna ostvarenja u borbi sa koronavirusom


Otvorena Generalna skupština Konferencije evropskih crkava u Novom Sadu – NovostiDana.rs\nGeneralna skupština Konferencije evropskih crkava (KEK), koja okuplja predstavnike 116 pravoslavnih, protestantskih, anglikanskih i starokatoličkih crkava, otvorena je danas u Novom Sadu.\nOtvarajući prvo zasedanje Skupštine KEK u Novom Sadu koje će trajati do 6. juna, predsednik Pokrajinske vlade Igor Mirović kazao je da je Srbija sekularna država, ali i da pruža značajnu institucionalnu podršku za delovanje crkava i verskih zajednica.\nOn je naveo da su svi delovi društva „dužni da čuvaju sopstveni nacionalni, konfesionalni, kulturni i svaki drugi identitet“, ali i da podrže „očuvanje identiteta svih onih koji u Srbiji žive“.\n„Na našem prostoru dominantna je hrišćanska kultura koja se vekovima prenosi i baš to je jedna od ključnih spona koja u Vojvodini povezuje pripadnike različitih nacija i konfesija i podseća na medjusobno uvažavanje, toleranciju i skladan zajednički život“, izjavio je Mirović.\nPatrijarh Srpske pravoslavne crkve Irinej izrazio je zadovoljstvo jer se Konferencija evropskih crkava održava u Erparhiji bačkoj, koja, kako je rekao, „uvek daje svoj doprinos i iskreno saradjuje u toj religijskoj organizaciji“.\n„To je velika čast za našu crkvu koja je član Evropske zajednice crkava. U vremenu u kome živimo, u kome ima mnogo nepravde, crkva ima veliko i uvaženo mesto. Ovo religijsko telo savremenom svetu je neophodno, jer svet očekuje da čuje jedinstven glas crkve i glas Božiji“, rekao je Irinej.\nPredsednik KEK-a biskup Kristofer Hil kazao je da tim skupom Konferencija pokazuje „značaj medjuverskog okupljanja evropskih crkava i verskih zajednica“ koje kako je rekao, afirmišu verske različitosti, pozitivne društvene vrednosti i toleranciju.\nKonferencija evropskih crkava osnovana je 1959. godine kao medjunarodna organizaciju koja posreduje u medjureligijskom dijalogu i zastupa interes crkava pred medjunarodnim institucijama kao što su Evropska komisija i Evropski parlament.\nPolicija Kosova: U Starom Grackom reagovano po ovlašćenjima


SAD ponovo upozoravaju Severnu Koreju da ne testira raketu dalekog dometa\nSjedinjene Države apeluju na Severnu Koreju da ne testira raketu dalekog dometa i da se vrati šestostranim razgovorima o nuklearnom programu Pjongjanga. Američki zakonodavci su apelovali na Kinu da, kako je navedeno, izvrši veći pritisak na svog izolovanog suseda.\nPortparol Bele kuće, Toni Snou, je rekao da se američki funkcioneri konsultuju, interno i sa drugim zemljama, o mogućnosti da Severna Koreja izvrši test dugometnog projektila.\n”Sami Severnokorejanci su odlučili 1999. godine da će uvesti moratorijum na ovu vrstu testiranja, i očekujemo da ispoštuju taj moratorijum.“\nOn je apelovao na Pjongjang da se vrati takozvanim šestostranim razgovirma o severnokorejskoj nuklearnoj krizi. Ostavio je otvorenom mogućnost da se ”održe, kako se izrazio, paralelni razgovori koji bi mogli da obuhvate i neke diskusije sa Sjedinjenim Državama.“ Pored Sjedinjenih Država i Severne Koreje šestostrani razgovori obuhvataju Kinu, Južnu Koreju, Japan i Rusiju. Taj proces je počeo 2003. godine, ali su razgovori zastali od prošle godine. U medjuvremenu, portparol Bele kuće je dodao da bi severnokorejska raketna proba mogla da izazove eventualnu odmazdu Sjedinjenih Država, mada nije otkrio nikakve detalje.\n”Ako oni obave taj test, moraćemo u tom trenutku da odgovorimo ispravno i na odgovarajući način.“\nRepublikanski senator Pet Roberts je istakao da je Vašington bio fokusiran na Iran i Irak tokom proteklih meseci. On je rekao da su novi izveštaji o mogućoj severnokorejskoj raketnoj probi za njega indikacija da severno korejski lider Kim Džong Il pokušava da privuče medjunarodnu pažnju.\n”Jedina karta na koju on može da igra na svetskoj sceni je da učini nešto poput toga.“\nDemokratski senator Dajen Fajnstajn je rekla da ne želi da neprijateljska Severna Koreja bude saterana u ćošak.\n”Smatram da, što je više zemlja izolovana, to više ponašanje te zemlje postaje odmetničko i ona ima manje toga da izgubi. Mislim da se zbilja moraju primeniti veoma oštra diplomatija i veći pritisak od strane Kineza.“\nSenator Fajnstajn je istakla da je nastojanje Južne Koreje da razgovara sa Severnom, poznato kao ”sunčana politika“ Seula, jedino koje ima pozitivan efekat. Ona je zaključila kako veruje da bi pravi pristup bilo postepeno otvaranje Severne Koreje, slanje hrane izgladnelim Severnokorejancima i njihovo upoznavanje sa drugačijim gledištima.


Hapšenje Mladića veliki korak Srbije ka Evropi – Nadlanu.com\nHapšenje Mladića veliki korak Srbije ka Evropi\nObjavljeno 1. juna 2011. / 09:39:00\nBEOGRAD, 1. juna 2011. (Beta) – Privodeći pravdi Ratka Mladića, Srbija je učinila veliki korak da sebi obezbedi evropsku budućnost i stvorila pozitivnu atmosferu za ubrzanje neophodnih reformi, ocenio je predsednik Evropskog parlamenta Ježi Buzek.\nU autorskom tekstu u listu “Vol strit džornal” (Wall Street journal), Buzek je ocenio da bi “dobra volja koja je proistekla iz tog hapšenja mogla da pomogne da se Srbija katapultira kroz bolne, ali neophodne strukturne reforme”.\nHapšenje Mladića podsetnik je šta blaga evropska sila i konstantan medjunarodni pritisak mogu da postignu, pošto je hapšenje uvek bilo preduslov za pregovore o članstvu Srbije u EU, naveo je Buzek, dodajući da je medjunarodna zajednica “bila u pravu što je ustrajala na tom kriterijumu”.\nPrema navodima Buzeka, Srbija je, proteklih godina pokazala da može da postupa zrelo, od priznavanja odgovornosti za zlocine poput Srebrenice, pa do otpočinjanja dijaloga sa Kosovom u martu. “To nije prošlo nezapaženo u Evropskom parlamentu, mi veoma podržavamo aspiracije Srbije vezane za Evropsku uniju”, naveo je on.\nBuzek je, medjutim, ukazao da Srbija još mora da učini više u obračunu sa korupcijom i organizovanim kriminalom, osnaži vladavinu prava i ubrza reformu uprave, kao i da zaštita manjina i poštovanje rodne ravnopravnosti još nisu u skladu sa prihvaćenim evropskim standardima.


U Općini Zenica nove padavina ugrožavaju sanirane lokalitete\nNaslovnica NAJNOVIJE Privreda U Općini Zenica nove padavina ugrožavaju sanirane lokalitete\nZenica – Štab civilne zaštite Zenica saopćio je da se, zbog novih padavina, stanje na alternativnim putnim komunikacijama postepeno usložnjava, ali da je sva raspoloživa građevinska operativa i mehanizacija i dalje na terenu gdje se nastavljaju aktivnosti na saniranju posljedica prirodne nesreće.\nNove padavine su usložnile stanje na terenu i Štab ponovo apeluje na građane da se angažuju na kanalisanju površinskih voda iznad ugroženih objekata, naročito tamo gdje još uvijek nije moguć rad građevinske mehanizacije.\nRadovi se intenzivo obavljaju na lokalitetima klizišta Kula, koje je bilo obustavilo kompletnu putnu komunikaciju Zenica – Babino – Arnauti. Nastavljaju se radovi i u naseljima Topčić-Polje, Smajići, Kolići, Orahovička Rijeka i Nemila, gdje se radi na otkopavanju objekata i odvozu materijala, dok se na klizištu Izdrtine u Topčić- Polju poduzimaju interventne mjere za sprječavanje daljnjeg klizanja.\nHigijensko-epidemiološka situacija na cijelom području općine se redovno prati i nije bilo većih problema. Na područjima pogođenim poplavama i klizištima, po zahtjevima s terena, provode se mjere deratizacije, a na području općine Zenica počela je redovna sistematska interventna protivepidemijska deratizacija.


Imunolog: Opasno je ponašati se kao da je virus nestao\nU emisiji srpske javne medije Srđa Janković skreće pažnju na ponašanje ljudi i naglašava da se koronavirus u Srbiji samo ublažava i nije potpuno nestao.\nImunolog upozorava da sve dok je virus u stalnoj cirkulaciji, postoji opasnost da se epidemija brže proširi. Janković skreće pažnju da su odgovornost, solidarnost i svesna prevencija sada na prvom mestu.\nSrđa Janković, imunolog: “Važno je da shvatimo da virus nije nestao. Naravno, velika su iskušenja nakon završetka policijskog časa i vanrednog stanja, kada mislimo da je gotovo. Nije uvek lako što se moramo braniti od nove vrste koronavirusa, uprkos tome da je glavni talas prošao, branimo se da se više ne ponovi. Međutim, to je stvarnost i tako moramo činiti.”